Očekuje se završetak fabrike za prečišćavanje otpadnih voda u Vranju\nLokalne vesti - Utorak 23.02.2021 - 14:23\nPredstavnici Ministarstva građevinarastva, saobraćaja i infrastrukture, državni sekretar Enes Buhić i pomoćnica ministra Danica Uskoković, gradonačelnik Vranja dr Slobodan Milenković, direktor Nemačke razvojne saradnje u Ambasadi Nemačke u Beogradu Kristijan Šiling, direktor kancelarije KFW banke u Beogradu Rudiger Hartman i direktor JP „Vodovod” Vranje Goran Đorđević obišli su radove na izgradnji fabrike za prečišćavanje otpadnih voda u Vranju.\nTom prilikom, gradonačelnik dr Slobodan Milenković istakao je da je na osnovu izveštaja od strane nadzornih organa očekuje da radovi budu završeni za 2,5 meseca i da fabrika za prečišćavanje otpadnih voda počne sa probnim radom.\n- Ovo je izuzetno značajan, kapitalni projekat, koji Grad Vranje realizuje zajedno sa Ministarstvom građevine, Vladom RS i KFW bankom.\nZavršetkom ovog postrojenja biće zaokružena komunalna infrastruktura što se tiče otpadnih voda, jer je završena izgradnja svih kolektora na teritoriji grada i gradske opštine Vranjska Banja.\nU narednom periodu planiramo da sa KFW bankom realizujemo značajne projekte što se tiče grada, a jedna od značajnih je proširenje regionalne deponije ,,Meteris” - rekao je Milenković.\nDirektor Nemačke razvojne saradnje u Ambasadi Nemačke u Beogradu Kristijan Šiling dodao je da je osnovni princip Nemačke razvojne saradnje, pomoć Republici Srbiji da sprovodi zelenu agendu i da se na taj način približi članstvu u Evropskoj Uniji.\nDirektor kancelarije KFW BANKE Rudiger Hartman istakao je da je kroz ovakve projekte, poput ovog u Vranju, značajno poboljšano vodosnabdevanje, ali i tretman otpadnih voda u skoro 30 opština u Srbiji i time obuhvaćeno skoro 1,6 miliona stanovnika Republike Srbije.


U sredu treći čin finala ! - Vaterpolo vesti\nPočetna » Domaća takmičenja » U sredu treći čin finala !\nU sredu treći čin finala !\nCrvena zvezda i Radnički će u sredu od 20.00 časova na bazenu Tašmajdan odmeriti snage u trećem duelu finalne serije prvenstva Srbije. Do sada su oba tima zabeležila tesne pobede na svom terenu pa je rezultat u seriji nerešen 1:1. Prvi tim koji stigne do tri pobede biće novi šampion Srbije. U prva dva meča viđeno je mnogo napetosti u bazenu i oko njega, ali je rezultatska drama zasenila sve prateće događaje budući da je Zvezda slavila u prvom meču u poslednjim sekundama drugog produžetka kada je Boris Vapenski pogodio za 10:9, dok je u subotu u Kragujevcu Slavko Gak doneo pobedu domaćinima tri sekunde pre kraja za konačnih 9:8. Posle suspenzija nakon prvog meča u igru se vraćaju Damir Burić za Radnički i Marko Avramović za Zvezdu dok će kapiten Krgaujevčana Vanja Udovičić sačekati još jedan meč jer je crveni karton u poslednjim sekundama prvog susreta bio drugi sezoni za njega pa je kažnjen sa dve utakmice neigranja.\nPrva dva finalna duela bila su puna naboja, a kvalitetom su dokazali da se u Srbiji igra možda i najbolji klupski vaterpolo na svetu. Drugi meč u Kragujevcu bio je osveženje i u smislu suđenja jer su Miodrag Stefanović i Željko Ragač odlično obavili posao u vrlo nezahvalnoj i napetoj atmosferi koja je stvorena pred meč. Ipak, u Kragujevcu je bio primetan zamor kod većine igrača koji iza sebe imaju sezonu domaćeg i evropskog takmičenja pa se postavlja pitanje koliko će oba tima imati svežine da iz meča u meč igraju na visokom nivou. Zbog toga će igrači sa klupe oba tima morati da preuzmu više odgovornosti, i tim koji bude imao raspoloženiju klupu biće bliži pobedi.\nBlaga prednost u seriji je uvek na strani tima koji igra na svom bazenu, pre svega zbog podrške sa tribina koja ne izostajena Tašmajdanu i bazenu Park u Kragujevcu. Kako god da se završi meč u sredu, već u subotu je na programu novi duel u Kragujevcu, koji može biti i poslednji u seriji.\nPošto je u borbi za treće mesto Partizan u dva meča nadigrao Vojvodinu, u prvenstvu Srbije ostala je samo borba za titulu, za koju će jednom od timova trebati tri pobede.


JU Gradska biblioteka i čitaonica Herceg Novi - 15. MSK "TRG OD KNJIGE" - 22. jul\n15. MSK "TRG OD KNJIGE" - 22. jul\nKNЈIGE NAS ČINE BOLЈIM I SREĆNIJIM\nDruge sajamske večeri, 22. jula 2017. godine, ljubiteljima pisane riječi na Trgu od knjige predstavljeni su romani Arzamas Ivane Dimić (NIN-ova nagrada za 2016. godinu) i Obustavljen postupak Klaudija Magrisa.\nU prvom večernjem programu Ivana Dimić je kroz razgovor sa Jelenom Krsmanović, književnim kritičarem, predstavila svoj roman i motive koji su je inspirisali da napiše Arzamas. Ona je rekla „da književno veče ne treba toliko da bude reklamiranje sopstvene knjige, koliko možemo svi da slavimo književnost, jer je književnost jedna duhovna oblast koja nas čini i boljim i srećnijim ljudima“ (kompletan audio zapis izlaganja možete preuzeti ovdje).\nZatim je predstavljena i nova knjiga Klaudija Magrisa, roman Obustavljen postupak. O romanu i Magrisovom stvaralaštvu govorio je Gojko Božović, urednik IP Arhipelag, koji je, između ostalog, rekao „da ova knjiga izaziva interesovanje čitalaca različitih kultura i jezika, možda i upravo zato što svojom aktuelnošću i svojom izazovnom temom pogađa u neka od ključnih pitanja savremenoga sveta. Ali, kada je čitamo, onda vidimo da to nije samo naš savremeni svet, da je to jedna dublja i duža istorija i da neke teme naprosto prevazilaze vremenske opsege i granice bilo kog vremena“ (kompletan audio zapis izlaganja možete preuzeti ovdje).


Piše: Anđela Golubović, II godina osnovnih akademskih studija Pre svega, želela bih da kažem da je pandemija Covid19 trebalo pozitivno da utiče na nas. Kako to mislim, pitate se? Smatram da je prošla godina bila...\nNema sumnje da je primena influenserskog marketinga danas izuzetno rasprostranjena. Influenserski marketing pokazao se kao efektivno sredstvo dolaženja do određene publike, a brojni brendovi jednostavno vole da rade sa influenserima na poboljšanju prepoznatljivosti svog brenda....\nPiše: Anja Jelić Studiranje = učenje, usvajanje novih informacija Zaposlenje = primenjivanje naučenog, napredovanje, istraživanje Ova dva iskustva ne isključuju jedno drugo! Da se predstavim… Kao studentkinja MBS-a, odabrala sam da se specijalizujem za marketing....\nNeverovatno brz tempo tehnološkog razvoja zahteva od korisnika nova znanja potrebna za korišćenje novih tehnologija u punom kapacitetu. Nametnuti koncepti savremenog društva i stilovi života propagirani sistemom neoliberalne ekonomije koji podstiču potrošnju, nameću trend ranijeg...


Svečano potpisan Memorandum o razumevanju sa 15 lokalnih samouprava – MED III\nMinistarstvo za državnu upravu i lokalnu samoupravu, Vlada Švajcarske, Stalna konferencija gradova i opština (SKGO) i 15 opština u Srbiji potpisali su zajednički Memorandum o razumevanju kojim se obavezuju da će u svojim opštinama unaprediti proces uključivanja građana u proces donošenja odluka na lokalnom nivou. Sve ono što se zajednički dogovore vlada Švajcarske će i finansirati u ukupnom iznosu od 750.000 švajacarskih franaka, a sprovoditi kroz program „Odgovorne lokalne finansije i uključivanje građana“.\nCeo projekat podržalo je i Ministarstvo za državnu upravu i lokalnu samoupravu.\n„Želeo bih da naglasim da je cilj reforme sistema lokalne samouprave uspostavljanje sistema koji omogućava efikasno i održivo ostvarivanje prava građana. Vizija ove reforme jeste moderna, profesionalna, efikasna i odgovorna lokalna samouprava, odnosno lokalna samouprava koja treba da bude u potpunosti sposobna da pruži kvalitetne javne usluge građanima i privredi. Da primenjuje načela dobrog upravljanja u svom radu i da svojim delovanjem unapređuje kvalitet života građana i doprinosi ravnomernom razvoju Republike Srbije“, stav je Aleksandra Lovčanskog, šefa kabineta u Ministarstvu državne uprave i lokalne samoupravu.\nDizajniranju tekuće faze programa, posebna pažnja posvećena je usmerenju značajnog dela podrške na aspekte dobrog upravljanja u lokalnim samoupravama, smatra generalni sekretar SKGO-a.\n„Projekat je u funkciji dostizanja planiranih rezultata koji su postavljeni strategijom reforme javne uprave, i posebno, programa za reformu sistema lokalne samouprave. Izabrani gradovi i opštine dobijaju upravo ulogu nosilaca tih kvalitativnih unapređenja, koja će se ogledati u većoj otvorenosti administrativnog poslovanja i izgradnji poverenja između građana i lokalnih samouprava“, izjavio je Nikola Tarbuk, generalni sekretar Stalne konferencije gradova i opština (SKGO).\nOva vrsta podrške trajaće do 2025. godine i sve će se sprovoditi kroz švajcarski program „Odgovorne lokalne finansije i uključivanje građana“, švajcarske organizacije Helvetas.\n„Druga faza ovog programa, koja je završena prošle godine, podržala je 44 lokalne samouprave da ostvare 4,7 miliona evra dodatnih prihoda kroz porez na imovinu. U 36 lokalnih samouprava implementirani su i akcioni planovi u oblasti dobrog upravljanja, kroz koje su pojačali učešće građana u lokalnom donošenju odluka“, objasnio je Alexander Grunauer, vođa programa „Odgovorne lokalne finansije i uključivanje građana“.


Vegetarijanstvo će spasiti planetu\nNaslov: Vegetarijanstvo će spasiti planetu Čet Jul 16, 2009 9:16 pm\nČelni ljudi organizacije PETA pozvali su ministra ekologije Libana, Antoana Karima, da "povede svoju zemlju i svet u borbu protiv klimatskih promena i uništavanja životne sredine" tako što će postati vegetarijanac. Ministar, ipak, ne želi da se odrekne kebaba.\nLibanski ministar ekologije dobio je juče pismo u kojem organizacija za zaštitu životinja PETA od njega zahteva da se odrekne kebaba i šavarma (lokalnih mesnih specijaliteta) i postane vegetarijanac kako bi smanjio emisiju gasova sa stočnih farmi i spasio planetu. Međunarodna organizacija za etički tretman životinja (PETA) poručila je Antoanu Karamu da je vegetarijanski način ishrane rešenje za problem globalnog zagrevanja. Taj zahtev iznesen je u okviru kampanje koju je PETA pokrenula povodom "Dana planete Zemlje" koji se obeležava 22. aprila.\n"Najbolja stvar koju svako od nas može da uradi za svoje zdravlje, životinje i životnu sredinu je da postane vegetarijanac", navodi u pismu upućenom Karamu direktor organizacije PETA, Džejson Bejker. Bejker se pozvao i na nedavni izveštaj Ujedinjenih nacija po kojem je uzgoj životinja za proizvodnju mesa uzročnik više gasova efektom staklene bašte nego saobraćaj, računajući sva prevozna sredstva. "Liban je potpisao protokol iz Kjota, a sada je vreme da potpiše i vegetarijanski protokol", dodao je.\nMinistar ekologije Karam tvrdi da je u potpunosti za zaštitu okoline, ali da nije spreman da se odrekne mesa, koje je veoma zastupljeno u libanskoj kuhinji. "Verovatno im se neće svideti moje mišljenje. Da li bih pomogao životinjama da postanem vegetarijanac? Ima drugih, značajnijih mera da se to postigne. Treba sagledati celu sliku", rekao je Frans presu libanski ministar.\nOrganizacija PETA osnovana je 1980. u SAD i ima više od dva miliona članova i simpatizera širom sveta.


8. februar 2012. Sednica Prvog vanrednog zasedanja Narodne skupštine Republike Srbije u 2012. godini\nNa početku rada, Narodna skupština konstatovala je ostavku ministra omladine i sporta Snežane Samardžić Marković.\nU Danu za glasanje, 27. februara, Narodna skupština je, većinom glasova narodnih poslanika, izabrala Miroljuba Tomića, sudiju u Apelacionom sudu u Kragujevcu za člana Visokog saveta sudstva iz reda sudija apelacionih sudova.\nNarodna skupština većinom glasova narodnih poslanika izabrala je za zamenike javnog tužioca u Prvom osnovnom javnom tužilaštvu u Beogradu Vladimira Đorđevića i Miodraga Markovića, u Osnovnom javnom tužilaštvu u Vranju Branislavu Mihajlović i u Osnovnom javnom tužilaštvu u Kragujevcu Vesnu Ostojić.\nZa zamenika javnog tužioca u Osnovnom javnom tužilaštvu u Novom Sadu izabran je Miroslav Rakić, a za zamenika javnog tužioca u Osnovnom javnom tužilaštvu u Šapcu izabran je Bojan Prstojević.\nU Danu za glasanje, Narodna skupština odlučivala je i o povredama Poslovnika na koju su tokom sednice ukazali narodni poslanici i odlučila da nije povređen nijedan član Poslovnika Narodne skupštine.\nPošto je Narodna skupština obavila razmatranje svih tačaka dnevnog reda ovog zasedanja i odlučivanje o njima, predsednica Narodne skupštine prof. dr Slavica Đukić Dejanović zaključila je Prvo vanredno zasedanje Narodne skupštine Republike Srbije u 2012. godini.\nSTENO BELEŠKE Prvo vanredno zasedanje Narodne skupštine Republike Srbije u 2012. godini 1. dan\nSTENO BELEŠKE Prvo vanredno zasedanje Narodne skupštine Republike Srbije u 2012. godini 2. dan


Ujedinjeni Balkan za čist vazduh: Što brže ugasiti termoelektrane na ugalj\nUčesnici kampanje „Ujedinjeni Balkan za čist vazduh“ saopštili su danas da se zalažu da se sprovede što brže gašenje termoelektrana na ugalj i da se zagađenje poreklom iz teške industrije hitno svede u propisne okvire.\nSagorevanje uglja je najveći pojedinačni izvor zagađenja vazduha na Zapadnom Balkanu, a glavnu ulogu imaju termoelektrane, navodi se u saopštenju inicijative.\n“Kompanije koje upravljaju i države regiona ne pridržavaju se zakona i propisa o emisijama štetnih gasova, pa to dovodi do sporova kao što su prekršajni postupci u okviru Energetske zajednice. Isto važi za ostala velika ložišta – to su postrojenja koja troše najviše energije. U industrijskoj delatnosti ona su najodgovornija za zagađivanje vazduha pored proizvodnje struje“, nevedeno je u saopštenju.\nSumpor-dioksid, teški metali i druge materije ugrožavaju zdravlje stanovnika Zapadnog Balkana, ali putuju i mnogo dalje, navedeno je uz podatak da je od 3.906 preuranjenih smrtnih slučajeva iz 2016. godine pripisanih uticaju termoelektrana u regionu, 2.013 zabeleženo u Evropskoj uniji, 1.239 u samom regionu, a ostatak u drugim zemljama.\n“Tražimo i da građani dobiju mesto za stolom kada se odlučuje o ekološkim i drugim dozvolama za proizvodna postrojenja“, naglašeno je u saopštenju.\n“Bez ikakvog uključivanja javnosti o raspodeli našeg novca, države regiona su 2019. isplatile 72,7 miliona evra direktnih subvencija proizvođačima struje iz uglja i garantovale za zajmove vredne 2,15 milijardi evra”, navodi se.\n„Osim industrije, ugalj se troši i u domaćinstvima, pa čak i u toplanama. Prestankom upotrebe tog fosilnog goriva nestao bi glavni pojedinačni izvor zagađenja vazduha na Zapadnom Balkanu. EU ga napušta i podstiče upotrebu čistih tehnologija u industriji da bi do 2050. dovela neto emisije ugljen-dioksida na nulu i tako doprinela ublažavanju globalnog zagrevanja“, ističe se.\nDržave regiona su prihvatile ove ciljeve kada su u novembru 2020. potpisale Sofijsku deklaraciju, podsećaju „Ujedinjeni Balkan za čist vazduh“.\n„Ona (Sofijska deklaracija) otvara put ka bespovratnim sredstvima i finansijskoj podršci iz Zelene agende za Zapadni Balkan. Termoelektrane na ugalj i prljava tehnologija nam ugrožavaju opstanak i s njima nećemo moći da učinimo vazduh čistim niti da ostvarimo ugljeničnu neutralnost“, piše u saopštenju.


RTCG - Radio Televizija Crne Gore - Nacionalni javni servis :: Korona virus - Svijet :: SZO zabrinuta zbog nejednake raspodjele vakcina\n18. 01. 2021. 21:54 >> 22:06 0\nSvjetska zdravstvena organizacija (SZO) izrazila je danas zabrinutost zbog nejednake raspodjele vakcina na okupiranim teritorijima i u Izraelu, gdje je vakcinisano više od 20 odsto stanovništva.\nNa okupiranoj Zapadnoj obali i u blokiranom pojasu Gaze Palestinci nisu još primili nijednu dozu vakcine, a organizacije za ljudska prava kažu da Izrael ima odgovornost kao okupaciona sila da obezbijedi imunizaciju okupiranog stanovništva.\nIzrael tvrdi da nema takvu obavezu i da mu je prioritet sopstvena populacija, uključujući izraelske Arape ali da u određenom trenutku može da razmotri podjelu svojih zaliha.\nPalestinska uprava je optužila Izrael za rasizam jer ne dijeli vakcine, ali ih nije zvanično zatražila od te zemlje, već je rekla je da ih nabavlja preko programa SZO i ugovora sa privatnim kompanijama.\nIzrael se hvali jednom od prvih i najuspješnijih kampanja vakcinacije u svijetu jer je od 19. decembra dato oko dva miliona doza u toj zemlji sa 9,3 miliona stanovnika.\nU kampanju su uključeni i Palestinci u anektiranom istočnom Jerusalimu i izraelski Arapi koji čine 20 odsto stanovnika Izraela.\nNa osnovu privremenog mirovnog sporazuma Oslo s Izraelom potpisanog 1993. godine Palestinska uprava je odgovorna za zdravstvenu zaštitu na teritorijama koje kontroliše ali dvije strane moraju da sarađuju u borbi protiv epidemija.\nŠef predstavništva SZO na palestinskim teritorijama Gerald Rokenšaub (Gerald Rockenshaub) ocijenio je da Izrael ima interesa da Palestinci budu vakcinisani, upozorivši da će vrlo teško biti osigurana puna zaštita izraelskog stanovništva ako se ne obezbijedi adekvatna vakcincija na palestinskoj strani.\nOn je imao u vidu da oko 140.000 Palestinaca redovno dolazi na posao u jevrejsku državu.\nUz to smatra da je važno da su palestinski zdravstveni radnici zaštićeni kako valja da im se ne bi raspao zdravstveni sistem.


Deseti poljoprivredni sajam u Kruševcu – GRAD Kruševac\nNaslovna » Društvo » Deseti poljoprivredni sajam u Kruševcu\nU okviru Poljoprivrednog sajma „Kruševac 2017“ koji je danas po deseti put organizovan u tom gradu, održana je i Druga nacionalna izložba priplodnih goveda simentalske rase na kojoj se predstavilo 100-nak izlagača iz 11 gradova i opština, te Izložba poljoprivrednih proizvoda, domaće radinosti, rukotvorina, ukrasnog bilja, meda i rakije. Sajam je otvorio Željko Radošević, državni sekretar Ministarstva poljoprivrede, šumarstva i vodoprivrede\n– Raduje me podatak da je Grad Kruševac je u poslednjih nekoliko godina investirao preko osam milijardi dinara u infrastrukturne projekte na teritoriji mesnih zajednica koje pripadaju toj opštini. To je za nas u ministarstvu izuzetno značajno jer samo zajedničkim delovanjem možemo učiniti da se u selima živi kvalitetnije, te da se mladi ljudi motivišu da svoj život vežu za naša prelepa sela – kazao je Radošević na otvaranju ovogodišnjeg Sajma u Kruševcu.\nIstakao je da je to ministarstvo ulaže maksimalne napore da podrži sve manifestacije koje promovišu rad i aktivnost sela, te da je po prvi put u ovoj godini sprovelo i jednu vrednu meru koja je izazvala veliko iinteresovanje, a gde je kroz program „Podrška mladima“ već pristiglo preko 700 projektnih ideja mladih ljudi koji planiraju da svoj život i posao vežu za naša sela.\nGradonačelnik Kruševca, Dragi Nestorović, kazao je da će Grad nastaviti da sprovodi mere podrške ovdašnjim poljoprivrednicima, te poručio da u cilju unapređenja njihovog položaja i dalje mogu da računaju na subvencije, kreditnu podršku, pomoć u tržišnom pozicioniranju, te podršku u istraživačko razvojnim projektima.\n– Vidimo se sledeće godine u još većem broju i pod mnogo povoljnijim uslovima i u poljoprivredi i u sajamskom prostoru koji ćemo upriličiti na način koji zaslužuje poljoprivreda ovog kraja – rekao je Nestorović, dodajući da se nada da će uz pomoć mera i aktivnosti koje grad preduzima, poljoprivreda ovog kraja biti vraćena na mesto koje joj pripada.\nOvogodišnji Poljoprivredni sajam u Kruševcu , bez obzira na loše vreme, bio je izuzetno posećen , a obeležilo ga je mnogo toga vrednog, kvalitetnog i zanimljivog.\nUz priliku da se uspostave direktni kontakti radi ostvarivanja saradnje u svim oblastima poljoprivredne proizvodnje, na ovom sajmu susreli su se najveći proizvođači stočne hrane, sredstava za prihranu, zaštitu bilja, semenske robe, baštenske opreme, alata, poljoprivredne mehanizacije, opreme, kao i osiguravajučće kuće i banke.\nU okviru Sajma , a u organizaciji Centralnog udruženja odgajivača goveda simentalske rase i Poljoprivredno savetodavne i stručne službe Kruševac , pod pokroviteljstvom Grada, održana je i II Nacionalna izložba priplodnih goveda simentalske rase u kojoj je učešće uzelo 12 gradova i opština.\nUpriličena je i Izložba poljoprivrednih proizvoda, domaće radinosti, rukotvorina, ukrasnog bilja, meda, vina i rakije, a ocenom stručne komisije proglašen je najlepši slavski kolač, najuređeniji seoski izlog u okviru koga svaka mesna zajednica predstavlja svoje potencijale, te najbolji kotlić i najbolje srpsko tradicionalno jelo.\nSvojim nastupom, posetiocima je dobrodošćicu poželeo i pevački ansamb „Lazarice“, te KUD „Mladost“ iz Makrešana. Posebno zanimljiva bila je prezentacija Srednjovekovne Lazareve trpeze „Kneževa večera“ koji su pripremili učenici Hemijsko tehnološke škole, zajedno sa Udruženjem „Lazerevi zmajevi“, pevačkom grupom „Lazarice“ i Folklornim ansamblom „Radomir Jakovljevič Jakša“ iz Velike Lomnice. Ovaj performans zapravo je bio uvod u degustaciju jela, nakon čega je upriličena i modna revija etno modela koju je pripremilo Udruženje građana „Radinost“ iz Aleksandrovca.\nPoljoprivredni sajam organizovao je Budžetski fond za podsticanje razvoja poljoprivrede i Služba za poljoprivredu Grada Kruševca. Sa preko 100 izlagača iz 14 udruženja sa područja 11 gradova i opština, ovaj sajam pokazao je još jednom da je jedan od najznačajnijih agrobiznis događaja u regionu.\nU okviru Poljoprivrednog sajma „Kruševac 2017“ koji je danas po deseti put organizovan u tom gradu, održana je i Druga nacionalna izložba priplodnih goveda simentalske rase na kojoj se predstavilo 100-nak izlagača iz 11 gradova i opština, te Izložba poljoprivrednih proizvoda, domaće radinosti, rukotvorina, ukrasnog bilja, meda i rakije. Sajam je otvorio Željko Radošević, državni sekretar Ministarstva poljoprivrede, šumarstva i vodoprivrede - Raduje me podatak da je Grad Kruševac je u poslednjih nekoliko godina investirao preko osam milijardi dinara u infrastrukturne projekte na teritoriji mesnih zajednica koje pripadaju toj opštini. To je za nas u ministarstvu izuzetno značajno jer samo zajedničkim…\nizložba poljoprivreda sajam goveda\t2017-10-07\nTag : izložba poljoprivreda sajam goveda\nPrethodni : Savet za bezbednost saobraćaja podelio 76 autosedišta\nSledeći : Gradske mesne zajednice u Brusu: šta misle građani i građanke\n14. maja 2021., 09:26


Airbnb-ova moderacija sporova oko utisaka - Airbnb Centar za pomoć\nAirbnb-ova moderacija sporova oko utisaka\nParalelno sa rastom Airbnb-ove zajednice i proizvoda, po potrebi ažuriramo pomenuta pravila sa ciljem da utisci odražavaju iskren doživljaj domaćina i gostiju, iz prve ruke.\nVerujemo da zdrav sistem utisaka mora da poštuje i štiti iskrene komentare članova zajednice. Zbog toga izuzetno ozbiljno pristupamo uklanjanju utisaka. Možete da pročitate cela Airbnb-ova pravila za utiske, ali – ukratko – utisak može biti uklonjen u sledećim slučajevima:\nUtisak krši Airbnb-ova pravila za sadržaj,\nUtisak je pristrasan,\nUtisak nije relevantan za autorovo iskustvo sa Airbnb-a, ili\nUtisak se odnosi na otkazanu rezervaciju.\nModeracija u smislu pristrasnosti\nZa našu zajednicu je najkorisnije kada utisci pružaju nepristrasnu sliku o iskustvu datog člana. Airbnb uklanja utiske kada deluju neprimereno pristrasno – na primer, zato što deluje da autor utiska pokušava da iznudi nešto od osobe na koju se utisak odnosi, ima sukob interesa ili je konkurent osobi na koju se utisak odnosi.\nIznuda ili podsticaj\nSvaki pokušaj da se utiscima ili odgovorima na utiske neko prinudi da uradi nešto što nije dužan da uradi smatra se zloupotrebom utisaka, a mi to ne dozvoljavamo.\nLjudi koji koriste Airbnb ne smeju da povezuju pozitivne utiske sa obećanjem naknade, kao ni da prete negativnim utiscima ako ne dobiju ono što očekuju. Kršenje može da dovede do ograničenja pristupa, suspenzije ili gašenja naloga na Airbnb-u.\nOva pravila zabranjuju:\nDa gost preti kako će utiskom ili ocenom prinuditi domaćina da mu nešto refundira, da mu plati dodatnu naknadu ili da mu uzvrati pozitivnim utiskom.\nDa domaćin od gosta traži da napiše pozitivan utisak ili mu da pozitivnu ocenu ili da izmeni svoj utisak u zamenu za refundiranje dela ili celog iznosa ili u zamenu za recipročno pozitivan utisak. Uz to, domaćini ne smeju da nude besplatan boravak ili boravak uz popust u zamenu za izmenu postojećeg utiska od strane gosta.\nDa domaćin ili gost traži od nekoga da preduzme konkretne radnje u vezi sa utiskom u zamenu za rešavanje spora.\nOva pravila ne zabranjuju:\nDa se gost obrati domaćinu u vezi sa nekim problemom pre nego što napiše utisak.\nDa domaćin ili gost zatraži refundiranje ili dodatnu uplatu i napiše utisak – pod uslovom da taj utisak ne služi kao pretnja uticajem na ishod spora.\nDa domaćin od gosta traži da napiše iskren pozitivan utisak ili mu da iskrenu pozitivnu ocenu u skladu sa svojim pozitivnim iskustvom.\nDa domaćin ili gost izmeni utisak u roku u kom je izmena moguća.\nUklonićemo utiske kod kojih ima naznaka da je rezervacija ugovorena samo radi veštačkog podizanja ukupne ocene date osobe ili kod kojih sumnjamo da boravak nije ni realizovan.\nNije dozvoljeno prihvatati lažne rezervacije u zamenu za pozitivan utisak, korišćenje drugog naloga za pisanje utiska o sebi ili sopstvenom smeštaju/doživljaju, kao ni davati vredne stvari u zamenu za pozitivne utiske. Kršenje može da dovede do ograničenja pristupa, suspenzije ili gašenja naloga na Airbnb-u.\nNisu dozvoljeni utisci čiji su autori konkurenti (na primer, konkurentska preduzeća, smeštaji ili doživljaji) u svrhu odgovaranja drugih od rezervisanja tih smeštaja ili doživljaja ili preusmeravanja rezervacija na druge smeštaje ili doživljaje. Kršenje može da dovede do ograničenja pristupa, suspenzije ili gašenja naloga na Airbnb-u.\nKršenje zabrane održavanja žurki\nMožemo da uklanjamo utiske u određenim situacijama kada gost prilikom boravka ne ispuni očekivanja navedena u našim Pravilima za žurke i okupljanja. Računamo na to da naši domaćini preduzimaju mere da spreče održavanje žurki pre nego što one prerastu u bezbednosni problem ili problem za okolnu zajednicu. S druge strane, jasno nam je da prekid žurke može domaćinu da donese nezasluženo negativan utisak. Da bismo podstakli na intervenciju i na minimum sveli uticaj pristrasnih utisaka, gostov utisak može da bude uklonjen kada domaćin uredno dokumentuje da je došlo do značajnijeg kršenja Pravila za žurke i okupljanja. Međutim, takvi utisci neće biti uklonjeni ako sadrže ključne informacije koje bi bilo vrlo relevantne za buduće goste.\nModeracija u smislu relevantnosti\nČlanovima zajednice utisci pružaju informacije na osnovu kojih kvalitetnije odlučuju o rezervisanju. Utisci su najkorisniji kada njihovi autori precizno prepričaju svoje iskustvo i navedu iskreno mišljenje.\nKada utisak navodi informacije koje se ne odnose na iskustvo iz ugla domaćina ili gosta ili kada je utisak fokusiran na nešto na šta osoba na koju se utisak odnosi nije mogla da utiče, naš moderatorski tim će proceniti relevantnost utiska tako što će proveriti:\nDa li je u utisku prepričano iskustvo autora utiska i navedena njegova lična perspektiva?\nDa li je utisak koristan ostalim članovima Airbnb-ove zajednice? Da li pruža važne informacije o domaćinu, gostu, smeštaju ili doživljaju koje bi drugima olakšale donošenje dobro utemeljene odluke?\nAko Airbnb utvrdi da utisak ne sadrži relevantne informacije o domaćinu, gostu, smeštaju ili doživljaju, takav utisak može biti uklonjen. Utisci koji pretežno sadrže irelevantne informacije takođe mogu da budu uklonjeni, ali samo u slučajevima kada se očekuje da ni inače relevantne informacije ne bi kvalitetno uticale na odluke drugih članova zajednice o rezervisanju.\nPrimeri relevantnih i irelevantnih informacija\nIrelevantno: „Ne verujte taksistima u ovom gradu, idu najgorom putanjom!“\nRelevantno: „Ne verujte taksistima u ovom gradu, idu najgorom putanjom! Povrh toga, pri ulasku u ovaj smeštaj bilo je jasno da je potpuno zapušten, a domaćin nije reagovao na moje pritužbe.“\nIrelevantno: „Ova gošća je lažov. Nema šanse da je ona stvarno doktorka.“\nRelevantno: „Gošća je došla kasno, a onda je vikala na mene jer se nisam probudila dovoljno brzo da je pustim da uđe. Bila je nepristojna i tokom cele rezervacije svaka sitnica ju je nervirala. Ne bih volela da sam joj pacijent.“\nModeracija kod otkazanih rezervacija\nAirbnb vam omogućava da objavite utiske o rezervacijama koje su otkazane nakon 00:00 na dan dolaska. To smo omogućili da bismo prikupili komentare o ključnim trenucima putovanja, bilo da se radi o komentarima o komunikaciji, kršenju kućnog reda, problemima sa smeštajem u trenutku dolaska itd.\nKada pišete utisak o otkazanoj rezervaciji, molimo vas da komentar bude relevantan za vaše lično iskustvo. Kada Airbnb može da potvrdi da se utisak odnosi na neku otkazanu rezervaciju, a utisak sadrži informacije koje nisu relevantne za našu zajednicu (na primer, putnikovo nerviranje oko otkazivanja leta itd.), takav utisak može da bude uklonjen.


DODIK I CVIJANOVIĆEVA POZVALI MEDVEDEVA DA POSJETI SRPSKU | SRNA\nBEOGRAD, 20. OKTOBRA /SRNA/ - Srpski član Predsjedništva BiH Milorad Dodik izjavio je da su on i predsjednik Republike Srpske Željka Cvijanović na sinoćnjem sastanku u Beogradu pozvali ruskog premijera Dmitrija Medvedeva da posjeti Banjaluku i Republiku Srpsku.\n"Ostalo je da se radi na tom pitanju", rekao je Dodik sinoć novinarima u Beogradu i dodao da bi se u Srpskoj radovali kada bi se to desilo.\nOn je ocijenio da je večerašnji razgovor sa premijerom Ruske Federacije bio prijateljski i veoma bitan sa stanovišta Republike Srpske.\nSrpski član Predsjedništva BiH je istakao da je veoma važno da Ruska Federacija razumije situaciju u BiH i da djelovanjem u Savjetu bezbjednosti UN putem svog ambasadora objasni kompletnu situaciju sa stanovišta činjenica, a ne sa stanovišta spekulacija, kako to najčešće čini visoki predstavnik u BiH.\nDodik kaže da je upoznao premijera Ruske Federacije da godinu dana nakon izbora nije formirana vlast na nivou BiH, kao i da su Bošnjaci našli razlog da stave pitanje članstva u NATO prije bilo kakvih mogućnosti da se formiraju institucije vlasti.


Poslednji film o Džejms Bondu sa Danijelom Krejgom pomešao osećanja publike - Rebelgrade\nPoslednji film o Džejms Bondu sa Danijelom Krejgom pomešao osećanja publike\nPočetna » Kultura » Filmovi u Beogradu » Poslednji film o Džejms Bondu sa Danijelom Krejgom pomešao osećanja publike\nNajnoviji nastavak serije špijunskih filmova o Džejms Bondu uveliko se prikazuje u bioskopskom salama širom Beograda, a utisci i emocije gledalaca umnogome su pomešane.\nOduševljenje glumačkim sposobnostima Danijela Krejga u akcionim filmovima ni ovoga puta nije izostalo, ali vest da će ovo za njega biti peti i poslednji put da glumi tajnog agenta 007, mnogo je razočarala ljubitelje Krejgovog tumačenja Bondovog lika.\nFilm „Nije vreme za umiranje“ 25. je nastavak u seriji filmova o Džejms Bondu, a slavni britanski glumac uspeo je da nedodirljivom agentu 007 doda malo emocija, ranjivosti, pa čak i sposobnost da se zaljubi.\nPosle četiri filma iz ovog serijala – „Kazino Rojal“, „Zrno utehe“, „Skajfol“ i „Spektra“ poslednji put ćemo gledati Krejga kao Džejmsa Bonda u filmu ,,Nije vreme za umiranje“, čiji detalji će se otkriti na Bond večeri posle 18 meseci odlaganja filma.\nKrejg je za radio BBC 5 na crvenom tepihu rekao da je ova uloga bila „neverovatno važna za kinematografiju i istoriju, i teret toga je bio neko vreme na mojim plećima. Imao sam neverovatnu sreću “.\nKazao je i da pre godinu dana nije mogao da zamisli da će doći do premijere, i da sada oseća ogromno olakšanje što je u Rojal Albert holu u Londonu, gde je premijera održana.\nPodsetimo, svetska premijera poslednjeg filma o Džejm Bondu sa Danijelom Krejgom odlagana je godinu i po dana zbog globalne pandemije koronavirusa.


Grčka prodala kratkoročne obveznice za 3 milijarde evra | Kamatica\nPočetna > vest > Grčka prodala kratkoročne obveznice za 3 milijarde evra\nGrčka prodala kratkoročne obveznice za 3 milijarde evra\nTekst objavljen: 10.06.2015 14:28\nGrčka je danas prodala kratkoročne obveznice vredne gotovo tri milijarde evra, u vreme dugotrajnih pregovora sa kreditorima o reformama koje mora da sprovede za isplatu preostale tranše paketa pomoći vredne 7,2 milijarde evra.\nVlada u Atini pribavila je 1,62 milijarde evra prodajom šestomesečnih dužničkih hartija i 1,3 milijarde prodajom tromesečnih zapisa, uz stabilne kamatne stope, prenosi agencija Frans pres.\nGrčkoj u junu na naplatu dospevaju obveznice vredne 5,2 milijarde evra, a zvanična Atina žuri da postigne novi sporazum sa kreditorima pre kraja meseca, kada ističe postojeći program međunarodne pomoći.\nEventualni neuspeh pregovora sa kreditorima mogao bi Grčku da gurne u bankrot i da dovede do njenog izlaska iz evrozone.\nGrčka petogodišnja dužnička kriza vratila se na velika vrata u globalni fokus u januaru, nakon što je levičarska partija Siriza odnela pobedu na izborima uz obećanje da će okončati bolne mere budžetske štednje koje su na snazi od 2010.\nGrčka državne obveznice državne obveznice u evrima grčka kriza


Sledi balkanizacija KFOR-a, dve trećine snaga biće iz bivše Jugoslavije - Politički.rs\nPovlačenje NATO snaga iz Avganistana moglo bi da ubrza proces takozvane “balkanizacije” međunarodne misije na Kosovu u kojoj bi čak dve trećine operativnih snaga Kfora mogli da čine vojnici zemalja bivše Jugoslavije i neposrednog okruženja.\n“Prošle godine je i Mađarska povećala kontingent u ovoj misiji a da region dobija sve značajnije mesto u Kforu ukazuje i nedavno postavljenje mađarskog brigadnog generala na čelo ove misije. Time se prvi put jedna zemlja iz okruženja našla na toj funkciji”, navodi se u tekstu.\nPortal podseća da uprkos protoku od 20-ak godina od sukoba na Kosovu, Srbija i dalje insistira na tome da se broj pripadnika Kfora ne smanjuje dodatno, jer u međunarodnim snagama vidi zaštitu za preostalo srpsko stanovništvo, iako je Kfor sa početnih 50.000 ljudi sveden na oko 3.800.\n“U tom smislu se nazire rešenje koje bi predviđalo da eventualni dodatni odlazak vojnika iz zapadnih zemalja bude nadoknadjen povećanjem vojnika iz okolnih zemalja. To je postalo moguće nakon njihovog povlačenja iz Avganistana i što je već prisutno u planovima pojedinih država bivše Jugoslavije”, piše u tekstu i podseća da one sada imaju “višak mirotvoraca na raspolaganju”.\nPrvi impuls u tom pravcu dala je severni sused Srbije – Mađarska, koja je nedavno od Italije preuzela komandu nad Kforom, a koja ima i bataljon od 397 vojnika i starešina na Kosovu.\n“Na drugom mestu nalazi se Hrvatska. Ta zemlja je dugo na Kosovu imala odeljenje od dva transportna helikoptera i tim koji je opsluživao te letelice. Prošle godine doneta je politička odluka da se to prisustvo značajno uveća pa se sada na Kosovu nalazi pešadijska četa sa 142 pripadnika. Armija Severne Makedonije je u novembru povećala prisustvo na 44 pripadnika, dok se od novembra ove godine u Vladinim dokumentima predvidja dodatno uvećanje na 65 ljudi”, piše u tekstu.\n“Bosna i Hercegovina sa svojim nesvakidašnjim vojnim ustrojstvom i činjenicom da na svojoj teritoriji i dalje ima EUFOR za sada nije u kombinaciji za prisustvo u međunarodnoj misiji na Kosovu”, navodi Balkanska bezbednosna mreža.\nDragana Trifković: Kosovo – novi Avganistan u centru Evrope\nJelena Milić: Pogrešno je KFOR popunjavati snagama iz regiona\nRadmilović: Kosovo je kao retardirano dete koje državnici vode sa sobom kad prosjače, i kao srpski Novi zavet koji niko drugi nema\nIn: ANALIZA, POLITIKA\nTagged: KFOR, KOSOVO, SFRJ, ZAPADNI BALKAN


Najboljih poštari u Srbiji Novosađanin i Temerinac! - Vojvodina Info\nNajboljih poštari u Srbiji Novosađanin i Temerinac!\nPošta Srbije uručila je priznanja „Najbolji radnik” za treći kvartal 2021. godine a među nagrađenima nalaze se i naši sugrađani.\nZa najbolje poštare trećeg tromesečja proglašeni su Milorad Vudraković iz pošte u Novom Sadu, dok je najbolji dostavljač Branko Stojanović iz temerinske pošte. Među dobitnicima su i Zoltan Šandrik iz Čantavira, Milomir Filipović iz Beograda, i Dragan Petrović u pošti u Padinskoj skeli.\nZoran Đorđević, direktor preduzeća, pohvalio je rezultate kolega, kvalitet, kao i obim obavljenog posla, istakavši da su postignuti u zahtevnim uslovima, čime su doprineli ukupnom poboljšanju usluga koje Pošta Srbije pruža korisnicima.\nPozdrav iz Vojvodine – Ostojićevo (FOTO)\nPrevious articleSREM: Uhapšen mladić kod koga je pronađen gasni pištolj\nNext articleDobrovoljno služenje vojnog roka – još deset dana za prijavu


Ministar Šarčević posetio Rekovac | Levačke Novine\nDanas je Rekovac posetio ministar prosvete Mladen Šarčević i tom prilikom obišao lokalnu samoupravu, OŠ „Svetozar Marković“ i srednju Poljoprivredno-veterinarsku školu.\nPoseta đacima u kabinetu za biologiju\nŠarčević je rekao da je neophodno da mladi ostanu da rade i žive u Rekovcu. Ministar je sa svojim timom obišao već osamdeset posto škola u Srbiji a na red su došle i manje sredine. Cilj nam da vidimo da li se u celoj Srbiji sprovodi reforma obrazovanja.\nObilazak prostorija Osnovne škole „Svetozar Marković“ i razgovor sa direktorkom Biljanom Matić o planovima za poboljšanje uslova\nTokom posete srednoj školi ministar Šarčević je razgovarao sa direktorom Poljoprivredno-veterinarske škole Vladicom Markovićem o šansama za konkurisanje ka novim fondovima, obnovi kompjuterske opreme, i opreme na ekonomiji i realizaciji drugih projekata.\nKonferencija za medije ispred srednje škole\n-Imamo nove budžetske linije koje će se baviti obnovom opreme u računarskim kabinetima, a u osnovnim školama je od prvog razreda uvedena informatika kao obavezan predmet. Prošli smo razne teme vezane za sve programe i dali predloge kako da se poboljšaju nastavni procesu u poljoprivrednom smeru. Plan je da povežemo školu iz Rekovca sa školama iz većih centara koji imaju više uspeha – kaže Šarčević dodajući da je cilj da se što više mlađih ljudi obuči, da se novi planovi i programi primenjuju, jer je projektna nastava zaživela a sami digitalni procesi ozbiljnii.\nMinistar u poseti srednoj školi: Direktor Vladica Marković uručuje sliku Šarčeviću\nPredsednik opštine Rekovac dr Aleksandar Đorđević zadovoljan je posetom ministra i zahvalan je što izdvojio vreme posetivši Levač i naše škole. Tom prilikom je istakao da Rekovac sa ministarstvom ima dobru saradnju i da je mnogo projekata realizovano i da će se u budućnosti raditi na novim projektima od značaja za Levač.


28 Decembra, 2021 Peca Tipovi košarka 0\nPred nama je još jedna zanimljiva noć u NBA ligi. Nadamo se da će biti što manje odlaganja u narednom periodu. Napominjemo da su kvote i granice podložne promenama.\nRasel Vestbruk (Oklahoma Tander) + asistencije (granica 8,5) @ 1.90 u Meridianbet\nVeteran u trenerskom poslu, trenutno bez angažmana, Sten Van Gandi, na društvenim mrežama je poručio da ako igrač i ima tripl dabl ne mora da znači da je igrao dobro. Te večeri su se dva veterana istakla takvim učinkom, Kemba Voker i Rasel Vestbruk, ali sigurno nije mislio na igrača Njujork Niksa. Iako je kasnije Van Gandi pokušao da se ispravi, da nije mislio na nekog posebno, jasno je da je bivši trener Orlando Medžika i Nju Orleans Pelikansa verovatno mislio na Vestbruka i na njegovu ekstremno lošu partiju protiv Bruklin Netsa u utakmici igranoj za Božić po gregorijanskom kalendaru. Vestbruk je imao najveći minus od svih igrača na terenu u koloni + ili -, čak – 23, dao je 13 poena, uz šut iz igre 4 od 20, imao je 12 skokova i 11 asistencija. Na papiru to i ne izgleda toliko loše koliko je bilo gledajući samu utakmicu, veliki broj promašenih zicera, igra koja ne bi trebalo da bude svojstvena košarkašu koji je ipak veteran i u 14. sezoni u NBA ligi. Košarkaški analitičari već pozivaju da se Vestbruk trejduje, da Lakersi nemaju šanse da urade nešto značajno ove sezone ako nešto ne promene, da je tim iz Los Anđelesa preterao sa velikim brojem starijih igrača i da nema energije u ekipi da bi se ostvario dobar rezultat u regularnom delu sezone. Lejkersi se nalaze u nizu od 5 poraza, imaju meč sa poslednjeplasiranom ekipom na Zapadu, Hjuston Rokitsima, a posle ovog meča slede timu iz Los Anđelesa dueli sa timovima koji se bore za doigravanje. Potrebna im je pobeda da se pokrenu i poprave palo raspoloženje. Ipak, pobeda protiv Hjustona je sve samo ne i unapred upisana, svi igrači u NBA ligi vide koliko su Lejkersi trenutno ranjivi i žele njihov skalp. Lejkersi nemaju mnogo toga na šta mogu da se oslone trenutno, to su Lebron Džejms i Rasel Vestbruk u prvom redu. Tako da se u povratku Vestbruka u Hjuston, u meču protiv svog bivšeg tima, očekuje ipak kontrolisanija partija iskusnog igrača, u naporu da se konačno zabeleži pobeda i prekine negativni niz.\nNaš predlog su + asistencije na Rasela Vestbruka, granica je postavljena na 8,5 asistencija u Meridianbet kladionici, a koeficijent iznosi 1.90.\nHjuston Rokitsi – Los Anđeles Lejkersi – Ukupno poena više od 228,5 poena @ 1.90 u Meridianbet\nRokitsi su izgleda sve predodredili meču sa velikim, ali trenutno uzdrmanim, Los Anđeles Lejkersima. U noćašnjem meču protiv Šarlot Hornetsa Hjuston je najviše pokazao u prvoj četvrtini, držali su se nekako do poluvremena i kasnije je to ipak otišlo u ubedljiv poraz. Kevin Porter i Džejlen Grin su bili sa ekipom, ali nisu uzeli učešće u utakmici sa Šarlotom, dok Kristijan Vud i Erik Gordon nisu imali dovoljno uverljive predstave da se pruži jači otpor Hornetsima. Hjuston se nalazi na poslednjem mestu na Zapadu, imaju 10 pobeda i 24 poraza. Sa druge strane Lejkersi ubrzano padaju na tabeli Zapadne konferencije, imaju 5 poraza u nizu, nalaze se na 9. mestu, imaju 16 pobeda i 18 poraza. Radi se o ekipama koje se ne nalaze u vrhu po večini bitnih odbrambenih pokazatelja. Hjuston se nalazi na 28. mestu po broju primljenih poena (114,3) u ligi, dok se Lejkersi nalaze na 27. mestu po broju primljenih poena (112,3).\nNaš predlog su + poeni na meču Hjuston Rokitsa i Los Anđeles Lejkersa, granica je postavljena na 228,5 poena u Meridianbet kladionici, a koeficijent iznosi 1.90.\nNju Orleans Pelikans – Klivlend Kavalirsi – H2 (granica 3.5 poena) @ 1.61 u Meridianbet\nPelikansi jedan korak napred, dva koraka nazad, nalaze se na 14. mestu na Zapadu, imaju 12 pobeda i 22 poraza u ovoj sezoni NBA lige. Pored duže odsutnog Zajona Vilijamsona i druga zvezda ekipe Brendom Ingram verovatno neće nastupiti u meču protiv Klivlend Kavalirsa. Tim iz Luizijane se već nalazi u prelomnoj fazi šta raditi do kraja sezone i koje su ambicije tima, da li tankovati, trejdovati, ili se ipak i dalje boriti, ima više kandidata za poslednje deseto mesto na Zapadu koje vodi u doigravanje, to je plej-in pozicija. Sve u svemu ne naročito vesela situacija u Nju Orleansu, očekivali su više, želeli su Vilijamsona ove sezone u timu, ali nije ispalo kako su planirali u do sada.\nU Klivlendu su prezadovoljni radom svog trenera Džej Bi Bikerstafa, koji je dobio višegodišnje produženje ugovora. Čini se sasvim zasluženo, Klivlend se nalazi visoko na tabeli, na 5. mestu Istočne konferencije, imaju 20 pobeda i 13 poraza u dosadašnjem delu sezone. Ipak, od trenutnih rezultata jednako impresionira i način kako se došlo do tog visokog mesta. Kao da svaki igrač u ekipi Kavsa zna svoju ulogu, čak i posle povrede Kolina Sekstona, Klivlend se regrupisao i pokazivao solidne predstave na terenu. Naravno da su u prvom planu u Kvasima ove sezone Darijus Garland i Džaret Alen, ali tu su treći pik sa ovogodišnjeg drafta Evan Mobli, Finac Lauri Markanen, a vredi istaći i dva veterena Riki Rubija i Kevina Lava, između ostalih. U meču protiv oslabljenih Nju Orleans Pelikansa postoji mogućnost da se iz zdravstveno i sigurnosnih protokola (health and safety protocols) vrate Alen i Mobli.\nNaš predlog je da će Klivlend Kavalirsi pobediti Nju Orleans Pelikanse sa više od 3 poena razlike. Za igru hendikep 2 na granici 3,5 poena kladionica Meridianbet nudi koeficijent 1.61.\nOto Porter (Golden Stejt Voriorsi) + skokovi (granica 7,5) @ 1.90 u Meridianbet\nIgra Golden Stejt Voriors velikim delom počiva na Drejmondu Grinu, ovaj sjajni, pouzdani igrač je najbolji skakač ekipe sa 7,9 skokova po meču i najbolji asistent sa 7,5 asistencija po meču. Značaj Grina za Voriorse je bitan i u odbrani u napadu, moraće drugi igrači da uskoče i nadomeste značajan učinak ovog krilnog centra. Grin je ušao u protokole i ne očekuje se njegov nastup u meču protiv Denver Nagetsa. Jedan od košarkaša koji bi mogao delom da odmeni Grina, bar na skakačkom planu je Oto Porter. Porter je treći pik sa NBA drafta 2013. godine, birali su ga Vašington Vizardsi, a čini se ipak da su očekivanja bila veća u dosadašnjem delu karijere za ovog igrača. Naime, Porter igra u Golden Stejtu za minimalni ugovor, vredan nešto preko 2 miliona dolara, samo 2017. godine je ovaj krilni igrač potpisao četvorogodišnji ugovor sa Vizardsima vredan preko 100 miliona dolara. Ali povrede su učinile svoje i smatra se da je Porter prihvatio da se kocka na sebe u Voriorsima prihvatajući minimalan ugovor u nadi da će se dobro pokazati i potpisati bolji, unosniji ugovor u međusezoni. U odsustvu Grina Porter bi trebalo da dobije više minuta na terenu da pokaže da se ipak radi o talentovanom NBA košarkašu.\nNaš predlog su skokovi na Oto Portera, granica je postavljena na 7,5 skokova u Meridianbet kladionici koeficijent iznosi 1.90.\nUkupna kvota na tiketu za noć između utorka i srede u kladionici Meridianbet iznosi 11.04.\nDOKAŽI DA SI KRALJ KLADJENJA: Preuzmi bonus i gledaj kako se pretvara u milione\nMinistarstvo zaštite životne sredine i kompanija Meridian kreću u pošumljavanje Srbije


POGORŠANA EPIDEMIOLOŠKA SITUACIJA U BANJALUCI: Izuzetno povećan broj pregleda, apel građanima za strpljenje | Banjaluka.net\nPOGORŠANA EPIDEMIOLOŠKA SITUACIJA U BANJALUCI: Izuzetno povećan broj pregleda, apel građanima za strpljenje\nU posljednjoj nedjelji decembra i prvoj nedjelji januara znatno je pogoršana epidemiološka situcija u Banjaluci uzrokovana virusom korona, zbog čega je broj pregleda u Ari i kovid ambulantama izuzetno povećan, pa zdravstveni radnici apeluju za strpljenje sugrađana, rečeno je Srni u banjalučkom Domu zdravlja.\nStručni saradnik za odnose sa javnošću u Domu zdravlja Bojan Vujičić rekao je Srni da je veći broj radnika iz Ari ambulanti, Hitne pomoći i redovnog procesa rada u ostalim ambulantama juče prijavio neprimjereno ponašanje sugrađana prema zdravstvenim radnicima, verbalna vrijeđanja, galamu, prijetnje, pa čak i fizički napad na medicinsko osoblje zbog čega je morala intervenisati i policija.\nOn je dodao da ovakvo ponašanje značajno otežava rad i radnu produktivnost osoblja koje se dvije godine bori sa pandemijom i daje maksimum u pružanju usluga.\nVujičić je naveo da je u protekla 24 časa u Ari ambulantama u objektu Poliklinike /porodična medicina i pedijatrija/, kao i Službi hitne medicinske pomoći pregledano više od 500 lica sa simptomima akutne respiratorne infekcije.\nOn je istakao da je u kovid ambulantama u toku jučerašnjeg dana obavljeno 150 pregleda lica sa pogoršanjem bolesti kovid 19.\nVujičić je rekao da su pacijenti koji imaju respiratorne tegobe većinom mlađe i srednje životne dobi, koji navode da su se vratili sa odmora, putovanja, zimovanja ili različitih proslava i okupljanja i koji su nakon toga dobili respiratorne tegobe.\n“S obzirom na to da se može očekivati da je omikron soj virusa korona prisutan na našim prostorima i da je dosta virulentniji od prethodnih sojeva, ali i da je među populacijom povećan broj oboljelih i od sezonskog gripa, možemo pretpostaviti da će dalja nepovoljna epidemiološka situacija u našem gradu ići sa tendencijom pogoršanja”, rekao je Vujičić.\nIz banjalučkog Doma zdravlja apelovali su da se građani pridržavaju epidemioloških mjera propisanih od Instituta za javno zdravstvo Republike Srpske da bi sačuvali svoje zdravlje i smanjili pritisak na zdravstveni sistem.\nVujičić je rekao da je Dom zdravlja u proteklih 24 sata konstantno prilagođavao svoj način rada trenutnoj epidemiološkoj situaciji.\nOn je rekao da je sa dosadašnjih devet timova u ARI ambulantama za odrasle i djecu školskog uzrasta povećan broj timova na 12.\nVujičić je naveo da je Služba hitne medicinske pomoći reorganizovana i da je njihov rad prilagođen trenutnoj epidemiološkoj situaciji.\n“U ovoj službi smo povećali broj ambulanti za pregled pacijenata sa akutnim respiratornim infekcijama, kao i broj dežurnih timova u noćnoj smjeni. Usljed povećanog broja pozitivnih lica na kovid 19, primorani smo da izdvojimo određeni broj medicinskog osoblja iz različitih službi, centara i odjeljena da bismo ih rasporedili u Higijensko-epidemiološku službu na obradi pozitivnih i osoba koje su bile u kontaktu sa licima pozitivnim na kovid 19”, rekao je Vujičić.\nOn je dodao da ni to nije zadovoljilo potrebe niti je smanjilo gužve koje se stvaraju ispred ARI ambulanti.\n“Veći broj pacijenata sa respiratornim tegobama u svakom trenutku u toku dana čeka u redu na pregled. Zbog velikog broja ovih pacijenata koji dolaze na pregled, čekanje ispred ambulanti može da potraje i duži vremenski period. Stoga, molimo naše sugrađane da se prije posjete Ari ambulantama posavjetuju sa svojim timovima porodične medicine koji će im dati adekvatne upute i smjernice o daljem postupanju i naručiti ih na pregled u Ari ambulante”, navodi Vujičić.\nIz Doma zdravlja navode da apel iznose kako bi smanjili redove ispred ambulanti i ublažili negodovanje korisnika usluga, a samim tim povećali produktivnost medicinskih radnika i ubrzali protok pacijenata.\n“Naša ustanova je maksimalno angažovala sve ljudske resurse kako bi obezbijedila pružanje zdravstvenih usluga građanima u Ari i kovid ambulantama, ali i drugih usluga koje se pružaju u redovnom procesu rada. U slučaju većeg priliva pacijenata u naše službe, kao i većeg odsustva radnika zbog bolovanja postoji realna opasnost da će pružanje zdravstvenih usluga građanima biti otežano i ugroženo”, ističe Vujičić.\nOn je zamolio sugrađane za strpljenje i razumijevanje i apelovao da se prije dolaska u Ari ambulante Doma zdravlja konsultuju sa svojim timovima porodične medicine koji će im dati adekvatne upute i smjernice o daljem postupanju.\n“Posebno napominjemo javnost da prijevremeno uzimanje nazofaringealnog brisa za testiranje na virus korona /dok se on u potpunosti nije razvio u organizmu/ može dati lažno negativne rezultate, što će postupak liječenja odvesti u drugom pravcu”, naglasio je Vujičić.


Predsjedništvo BiH danas o Reformskoj agendi\nČlanovi Predsjedništva Bosne i Hercegovine razmatrat će danas Reformsku agendu za BiH i Master plan procesa integriranja BiH u Europsku uniju.\nJedna od tačaka dnevnog reda sjednice Predsjedništva BiH je i razmatranje uspostavljanja efikasnog mehanizama koordinacije za europske integracije, koji bi trebao osigurati da BiH s Evropskom unijom o procesu pridruživanja razgovara jednim glasom.\nPredsjedavajući Predsjedništva Dragan Čović najavio je na ovosedmičnoj pres-konferenciji upriličenoj povodom njegovog preuzimanja predsjedavanja Predsjedništvom BiH da bi to pitanje moglo biti riješeno u narednih 15 dana.\nUspostavljanje tog tijela uvjet je da bi BiH mogla uputiti kredibilnu aplikaciju za punopravno članstvo u Evropskoj uniji.\nDnevnim redom današnje sjednice predviđeno je i razmatranje Ugovora o državnoj granici između BiH i Crne Gore, Prijedloga odluke o uništavanju streljiva i minsko-eksplozivnih sredstava Oružanih snaga BiH te nekoliko međudržavnih sporazuma, protokola i memoranduma.\nČlanovi Predsjedništva izbjegavaju zajedno posjetiti tri ex-yu zemlje


Javna prezentacija "Sigurne mreže BiH" u Tuzli - Ženska Posla\nJavna prezentacija “Sigurne mreže BiH” u Tuzli\nU okviru 16. Dana aktivizma protiv rodno zasnovanog nasilja U.G.”Vive Žene” iz Tuzle održale su javnu prezentacij "Sigurne mreže BiH".\n"Sigurna mreža BiH" je mreža nevladinih organizacija u Bosni i Hercegovini osnovana u svrhu efikasnije borbe protiv rodno zasnovanog nasilja u Bosni i Hercegovini. "Sigurna mreža BiH" osnovana je 2001. ali određen vremenski period nije bila aktivna, te je 2011. reaktivirana.\nCilj reaktiviranja "Sigurne mreže" kao sektorske mreže je uspostava institucionalnog okvira za djelovanje organizacija civilnog društva koje djeluju u sektoru borbe protiv nasilja u porodici na nacionalnom i regionalnom nivou, kako bi se organizirano pristupilo traženju sistemskih rješenja za borbu protiv nasilja u porodici. Članice Sigurne mreže BiH, koje ujedno čine i Sekreterijat Mreže su: Vive Žene – Tuzla, Žena BiH – Mostar, Budućnost – Modriča, Medica – Zenica, Žene ženama – Sarajevo, Žene sa Une – Bihać, Fondacija lokalne demokratije – Sarajevo i Udružene žene – Banja Luka.\nStrateški ciljevi "Sigurne mreže BiH" su: Javno zagovaranje o problemu nasilja u porodici, posebno sa aspekta zaštite ljudskih prava, inicijative i prijedlozi za izmjene postojećih i donošenje novih zakona koji će obezbjediti bolji položaj i zaštitu žena i djece žrtava nasilja u porodici, jačanje kapaciteta NVO kako bi postali ravnopravan partner u odnosu na institucije sistema, stvaranje i izrada nacionalne strategije za borbu protiv nasilja, izrada akcionog plana za BiH u prevenciji, zaštiti i borbi protiv nasilja u porodici, ali i jedinstveno djelovanje na lokalnom, nacionalnom, regionalnom i globalnom nivou.\nSvrha prezentacije je bila ppredstaviti djelokruga rada, razvoja i organizacije "Sigurne mreže Bosne i Hercegovine", povezivanje organizacija i institucija koje se bave problemom nasilja u porodici i otvaranje mogućnosti pridruživanja članstvu Sigurne mreže BiH. Na ovom događaju bili su prisutni predstavnici vladinog i nevladinog sektora s područja Tuzlanskog kantona. Do kraja godine planirana je javna prezentacija "Mreže" u svim regijama Bosne i Hercegovine.\nZnate li da možete mapirati online nasilje?


Generalna Skupština Ujedinjenih nacija je 12. decembra 1997. zvanično proglasila 26. jun za Međunarodni Dan podrške žrtvama torture. Ove godine IAN i još 300 organizacija u oko 100 zemalja sveta udružile su se ZAJEDNO PROTIV TORTURE, u okviru globalne kampanje obeležavanja ovog dana.\nIAN je organizovao niz događaja povodom 26. juna u saradnji sa drugim organizacijama koje se bave ljudskim pravima:\n24. juna održana je konferencija za štampu na kojoj su najavljene manifestacije u toj nedelji borbe protiv torture i predstavljen prevod knjige "Priručnik za izveštavanje o slučajevima mučenja". Na konferenciji su govorili psihijatri i pravnik iz Centra za rehabilitaciju žrtava torture IAN-a, prevodilac Priručnika, predstavnik UNHCR-a u Srbiji i Šef delegacije Evropske komisije u SCG.\n26. juna aktivisti IAN-a su ispred Filozofskog fakulteta u Beogradu promovisali inicijativu da se krivično delo mučenja uvede u zakonodavstvo Srbije i Crne Gore. Odziv je bio dobar i oko 450 ljudi je potpisalo peticiju.\nSutradan, 27. juna, organizovan je okrugli sto na temu "Preživeti traumu: psihološke, pravne i društvene implikacije". Medu učesnicima su bili psihijatar iz IAN-a, pravnici iz YUCOM-a, ekspert za ljudska prava iz organizacije CARE, novinar iz nedeljnika VREME koji je izveštavao o slučajevima policijske brutalnosti, dve sudije iz beogradskih opštinskih sudija kao i psihijatar iz Klivlenda.


Poljoprivredne subvencije za još 350 gazdinstava - Knjaževačke novine\nPoljoprivredne subvencije za još 350 gazdinstava\nDobro došli » Poljoprivredne subvencije za još 350 gazdinstava\nU Domu kulture 28. septembra potpisani su ugovori između opštinskog Fonda za razvoj poljoprivrede i 350 poljoprivrednih proizvođača.\nIlustracija, foto: channelstv.com\nUgovori se odnose na razvoj mlečnog govedarstva, nabavku mehanizacije i pčelarstvo.\n“Ove godine u unapređenje poljoprivredne proizvodnje iz opštinskog budžeta uloženo je preko 40 miliona dinara. Pomoć je dobilo oko 500 gazdinstava,“ naglašava Marko Stojanović, pomoćnik predsednika opštine.\nNove mere podrške agraru biće kreirane u dogovoru sa poljoprivrednicima, kazao je predsednik opštine Milan Đokić. On je upozorio da će na instrumente podrške, ne samo iz budžeta, već i iz republičkih i međunarodnih institucija, moći da računaju samo vlasnici većih poseda, ili oni udruženi u zadruge:\n“Veliki instrumenti podrške, kao što su IPARD fondovi tek će biti dostupni svima u Srbiji. Oni, na žalost, prepoznaju samo one koji se bave ozbiljnom i većom proizvodnjom, ili one koji se udružuju. Treba da se menjamo, treba da razmišljamo o tome kako da prodajemo gotove proizvode, da tako izađemo na tržište i ostvarimo prihod, rekao je Đokić.\nPrevPrethodna‚‚Škola je jaka do poslednjeg đaka“\nSledećaPomoć raseljenim licima sa Kosova i MetohijeNext


BRZO I LAKO: Zaključite polisu osiguranja od autoodgovornosti u AMS Osiguranju | TopSpeed – Telegraf.rs\n16. Novembar 2017. | 15:06\nKako bi vaše vozilo bilo učesnik u saobraćaju, neophodno je da zaključite polisu osiguranja od autoodgovornosti, jer je upravo ona uslov za registraciju vozila u Ministarstvu unutrašnjih poslova. Ukoliko prilikom vožnje pričinite štetu trećem licu, skupe troškove usled brojnih rizika, koji za posledicu imaju smrt, povredu tela, narušavanje zdravlja, uništenje ili oštećenje stvari trećeg lica, u skladu sa uslovima osiguranja, preuzima osiguravajuća kuća kod koje ste ugovorili obavezno osiguranje vozila.\nOdaberite AMS Osiguranje, jer zahvaljujući širokoj prodajnoj mreži, njihovo stručno osoblje čeka vas na svakom koraku! Uštedite vreme i koristite prednosti sistema AMSS! Dođite u Ruzveltovu 19 u Beogradu i završite sve na jednom mestu, ne menjajući lokaciju – obavezno osiguranje vozila, tehnički pregled, registraciju, međunarodna dokumenta, članstvo u AMSS i drugo neophodno za sigurnu i bezbednu vožnju.\nA ukoliko želite da se zaštitite i troškova evenutalno nastale materijalne štete na vašim kolima, predlažemo vam najsigurniji vid zaštitite vozila. Na istom mestu zaključite polisu dobrovoljnog Kasko osiguranja i zaštitite se od brojnih rizika poput saobraćajne nezgode, poplave, požara, pada drveća ili fasade na vaš automobil ili krađe ukoliko je ugovoreno, u skladu sa uslovima osiguranja. AMS Osiguranje misli na vas i zato vam omogućava plaćanje premije u 12 mesečnih rata, a uz svaku zaključenu polisu Kasko osiguranja, dobijate na poklon i AMSS članstvo, kojim ostvarujete besplatne usluge i uštede na putevima Srbije i Evrope za godinu dana.\nRazloga je mnogo da odaberete baš AMS Osiguranje! Za više informacija posetite sajt www.ams.co.rs ili pozovite broj telefona 0800-09-009.\nTagovi: ams osiguranje, autoodgovornost, domaće, kasko


Poraslo poslovno povjerenje u Italiji\n30.01.2013. / 13:47\nRIM, Poslovno povjerenje u Italiji poraslo je ovog mjeseca, uprkos recesiji i predstojećim izborima, saopštio je danas Zavod za statistiku u Rimu.\nIndeks poslovnog povjerenja porastao je na 79,7 sa 75,6 poena u decembru, a firme iz prerađivačkog, građevinskog, uslužnog i trgovinskog sektora optimistične su u pogledu budućnosti, uprkos recesiji i opštim izborima zakazanim za 24. i 25. februar, prenijela je agencija AFP.\nAnalitičari banke Inteza SanPaolo (Intesa SanPaolo) navode da je nivo povjerenja i dalje dosta ispod istorijskog prosjeka, ali da se indeks oporavlja, zahvaljujući rastu inostrane tražnje.\nItalijanska privreda je u drugoj polovini prošle godine ponovo pala u recesiju, pritisnuta mjerama štednje u cilju kontrolisanja javnih finansija, nakon problema na finansijskim tržištima u 2011. na vrhuncu dužničke krize u evrozoni. Tanjug\nTagovi: italijaposlovno povjerenjerimzavod za statistiku


Izetbegović: Sebija će uskoro izrasti u snažnu ženu političara - Index.ba\nIzetbegović: Sebija će uskoro izrasti u snažnu ženu političara\nRama: Ja sam Vučićev brat, ali i Kurtijev\nSemir Efendić kritikovao održavanje Parade ponosa, a NIP-ovu inicijativu nazvao licemjernom\nU ruskom raketnom napadu na Kijev ubijen jedan civil\n“Zvizdić je dobio natpolovičnu podršku sa terena tako da me ne bi iznenadilo da Kadrovska komisija SDA pojednostavi stvari i predloži njegovu kandidaturu aklamacijom, bez tajnog glasanja na Konvenciji koja se treba održati 26. maja”, kazao je predsjednik SDA Bakir Izetbegović u intervjuu za Vijesti.ba.\nNa pitanje da li je očekivao ovakvu podršku baze kandidaturi profesorice Sebije Izetbegović, predsjednik SDA je odgovorio da nije.\n“Ne tako davno, postojao je snažan otpor u javnosti imenovanju Sebije Izetbegović na poziciju direktorice Kliničkog centra Univerziteta u Sarajevu. Taj otpor je bio praćen šutnjom u strukturi SDA, izostankom podrške, čak i komentarima da je imenovanje bilo štetno po stranku. Sebija se borila sama – i izborila. Napravila je preokret u KCUS-u kakav niko nije očekivao, uvela je red, vratila dugove, podigla nivo zdravstvene usluge. Pokazala je pri tom neobičnu hrabrost i viziju, snažnu lidersku crtu i harizmu i preokrenula javno mnijenje u svoju korist. Njenu kandidaturu za člana Predsjedništva BiH smo od početka demantovali i obeshrabrivali. I unatoč svemu tome, pa i mom ličnom negativnom odnosu spram njene kandidature, kao politička autsajderka je iz baze dobila snažnu podršku. Sebija će vjerovatno uskoro izrasti u snažnu ženu-političara kakvih treba bosanskohercegovačkom društvu”, odgovorio je Izetbegović.\nPrethodni članakŠestić: Softverska industrija je u BiH uz maline najveći izvozni proizvod\nNaredni članakIran će odgovoriti na napad Izraela\nPredstavnički dom Parlamentarne skupštine BiH bi na sjednici zakazanoj za danas trebao da razmatra principe Prijedloga zakona o budžetu...


Evropska unija duboko podeljena po pitanju Rusije – Sandžaklija\nNa samitu u Briselu bile su primetne neke od svojih najdubljih podela EU po pitanjima kulture, seksualnog obrazovanja, vladavine prava i spoljne politike, posebno prema Rusiji.\nOštro odbijanje lidera članica Evropske unije inicijative Berlina i Pariza za samit s ruskim predsednikom Vladimirom Putinom razotkrio je duboke unutrašnje podele u Evropskoj uniji, kao i poteškoće s kojima suočavaju evropski lideri i predsednik SAD Džo Bajden u pokušaju stabilizacije odnosa s Moskvom, pišu svetski mediji.\nFrancusko-nemački pritisak na lidere EU da razmotre mogućnost pozivanja Putina na evropsko-ruski samit propao je pošto su kritičari upozorili da se u vreme pogoršanja odnosa s Kremljem ne daju ustupci a da se ništa ne dobije zauzvrat, ukazuje Fajnenšl tajms.\nInicijativu za podizanje nivoa dijaloga s Putinom predvodila je nemačka kancelarka Angela Merkel, uz podršku francuskog predsednika Emanuela Makrona, ali je taj pokušaj naišao na protivljenje lidera EU na samitu u Briselu u četvrtak, 24. juna – baltičke zemlje i Poljsku protestovale su protiv planova za povratak u dijalog s Rusijom, dok su Holandija i Švedska takođe izrazile oprez.\nKritičari nemačko-francuskog poteza blokirali su predloge da se razmotri diskusija s Putinom na “nivou lidera” i u završnom saopštenju sa samita smanjili oblasti “selektivnog angažmana” s Moskvom – s poduže liste koju su predložili Pariz i Berlin uklonjena su spominjana saradnje na Arktiku, u svemiru i borbi protiv terorizma i organizovanog kriminala. Umesto toga, ističe Fajnenšl tajms, zaključci sa samita su stali na neodređenoj posvećenosti ispitivanja formata i uslova za dijalog.\nPored baltičkih zemalja i Poljske, uzdržanost je izrazio holandski premijer Mark Rure koji je rekao da neće prisustvovati samitima s Putinom i da sastanci treba da budu ograničeni na predsednike Evropske komisije i Evropskog saveta.\nNa samitu u Briselu bile su primetne neke od svojih najdubljih podela EU po pitanjima kulture, seksualnog obrazovanja, vladavine prava i spoljne politike, posebno prema Rusiji, piše Njujork tajms.\nHladan prijem predloga Berlina i Pariza, zajedno sa incidentom s britanskim razaračem i Rusijom u Crnom moru u sredu, 23. juna, pokazuju poteškoće s kojima se Bajden i evropski lideri suočavaju u pokušaju stabilizacije odnosa s Moskvom, ukazuje Volstrit džurnal.\nZavršetak sastanak u Briselu s pozivom na “selektivni angažman” s Rusijom, ali bez izričitog pozivanja na samit, predstavka, prema oceni američkog lista, redak poraz nemačke kancelarke Merkel koja je posle rekla da je lično želela “hrabriji korak dalje” ali da će EU nastaviti da radi po tom pitanju. Na kraju sastanka, lideri EU su dogovorili da ispitanju moguće formate i uslove za dijalog, pozivaju Moskvu, da “pokaže konstruktivnije angažovanje i političku posvećenost”.\nDok Makron misli da su njegove kolege iz Poljske i s Baltika rusofobi i da iz neutemeljene paranoje insistiraju na nepotrebno oštroj politici prema Moskvi, lideri u Varšavi, Talinu, Rigi i Viljnusu sebe smatraju realističnim po pitanju Moskve, a francuskog predsednika opasno zavaranim u svom mekanom pristupu prema Putinu, ističe Politiko.


Javno preduzeće za upravljanje morskim dobrom najavilo je raspisivanje tendera za ustupanje Planom predviđenih kupališta i lokacija za postavljanje privremenih objekata u zoni morskog dobra.\nKako navode u saopštenju, time nastoje da obezbijede blagovremenu pripremu turističke sezone i poštovanje dinamike koju je utvrdilo Ministarstvo održivog razvoja i turizma, koje je krajem godine usvojilo Plan objekata privremenog karaktera u zoni morskog dobra za period 2016.-2018. godine.\nPrvi tender za zakup kupališta na području opštine Budva biće objavljen u četvrtak, 31. decembra 2015. godine nakon čega će svakodnevno, počevši od 4. januara 2016. godine, biti objavljivani tenderi za zakup kupališta i u drugim primorskim opštinama, dok će javni pozivi za ustupanje lokacija za privremene objekte biti objavljeni krajem januara 2016. godine kako bi se sredinom februara sproveli licitacioni postupci.\n"Tenderi za zakup kupališta pripremljeni su u skladu sa važećim dosadašnjim cjenovnikom početnih naknada i neće se bitno razlikovati od prošlogodišnjih postupaka, a zbog neradnih dana usled praznika, trajanje tendera biće 30 dana", istakli su iz Javnog preduzeća Morsko dobro.\nDodaju da su od Ministarstva održivog razvoja i turizma inicirali donošenje novog Pravilnika o uslovima koje moraju ispuniti uređena i izgrađena kupališta u cilju podizanja standarda u organizaciji kupališta, prvenstveno većeg stepena čistoće i uređenosti kupališta tokom sezone i u vansezonskom periodu.\nTakođe, u cilju podizanja odgovornosti zakupaca, pripremili su posebna pravila kojim se utvrđuje kontrola organizacije kupališta i rada privremenih objekata, te precizni uslovi za aktiviranje činidbenih garancija za slučajeve nepoštovanja ugovorenih obaveza.


Posjeta kolega iz Ilijaša našoj Ustanovi – razgovori o mogućoj međusobnoj saradnji – KSC Kakanj\nPosjeta kolega iz Ilijaša našoj Ustanovi – razgovori o mogućoj međusobnoj saradnji\nDanas je direktor JU KSC Kakanj, Aldin Šljivo u svojim prostorijama ugostio predstavnike KSC-a i Radio Ilijaša iz Ilijaša gospodina Fazlić Benisa sa svojim saradnicama, a teme sastanka su bile međusobna razmjena iskustava, te moguća saradnja ove dvije institucije.\nRazgovaralo se o brojnim temama koje su aktuelne u ovoj oblasti poslovanja, sa osvrtom na postignute rezultate i pozitivne efekte djelovanja ovih institucija u svom domenu.\nŠiroka oblast djelovanja JU KSC Kakanj ostavila je mogućnost razgovora o brojnim temama i aktivnosti ove institucije, a naručito je istaknut rad Dramskog studija koji producira profesionalne i amaterske pozorišne predstave, jedna od njih je već gostovala u Ilijašu. Također se govorilo o „Školi glume“ a što je podstaklo prijatelje iz Ilijaša da u narednom periodu ovaj projekat pokušaju sprovesti u svojoj Općini. JU KSC Kakanj je ponudila maksimalnu podršku oko realizacije pomenutog projekta, te o eventualnom uspostavljanju međusobne saradnje u ovom vidu djelovanja – razmjena igranja pozorišnih predstava polaznika Škole glume.\nRazgovaralo se i o samom načinu finansiranja i poslovanja ove dvije institucije, na što je naša Ustanova posebno ponosno obzirom da je uspostavljen dobar sistem funkcionisanja koji omogućava napredak kulture i sporta u našem gradu, a sve zahvaljujući Osnivaču – Općina Kakanj. Zaključeno je da takvom načinu funkcionisanja teže i druge institucije kulture i sporta u našem okruženju a da JU KSC Kakanj čini brend pravog i iskrenog domaćina, sa kvalitetom raznovrsnih usluga, prepoznatljivim na području cijele BiH.\nOvo je samo prvi korak uspostavljanja saradnje ove dvije institucije, i u narednom periodu se očekuju konkretni koraci.


Dobar prolazni rezultat Srba — treće mesto (foto) - 29.07.2018, Sputnik Srbija\nDobar prolazni rezultat Srba — treće mesto (foto)\nTenkisti vojske Srbije završili su svoju prvu individualnu trku na Međunarodnim vojnim igrama u Rusiji u disciplini „Tenkovski biatlon“. Naspram sebe Srbi su... 29.07.2018, Sputnik Srbija\npolitika, vesti, srbija, tenkovski biatlon\n21:31 29.07.2018 (Osveženo: 21:34 29.07.2018)\n© Sputnik / Maksim Blinov / Uđi u foto-galerijuTenkovski biatlon\nTenkisti vojske Srbije završili su svoju prvu individualnu trku na Međunarodnim vojnim igrama u Rusiji u disciplini „Tenkovski biatlon“. Naspram sebe Srbi su imali Iran i uvek „nezgodne“ Ruse, apsolutne pobednike svih dosadašnjih biatlona.\nPrema preliminarnim rezultatima, Srbija je bila druga, odmah iza domaćina Rusije, ali je nakon većanja sudija Iran „preoteo“ tu poziciju.\nRuski tim završio je trku za 20 minuta i 37 sekundi, Iran — za 25 minuta i 38 sekundi, a Srbija za 25 minuta i 53 sekunde. Međutim, to nije presudan rezultat. Prema propozicijama, svaka ekipa nastupa sa po tri tenkovske posade, a zbrajanjem rezultata iz prve faze takmičenja — individualne trke — određuju se polufinalisti.\nDanas se takmičila naša prva posada, a druga srpska posada svoju trku voziće u utorak, 31. jula, dok će treća nastupiti u nedelju, 5. avgusta. Nakon što sve tri posade svih ekipa izvoze individualne trke, dobićemo polufinaliste.\nRazlike između vremena koje su zabeležile ekipe su relativno male, pa se u nastavku takmičenja očekuje velika borba, budući da će do kraja nedelje, koliko traje prva faza, voziti druge i treće posade svih reprezentacija.\nPripadnici Vojske Srbije navijaju na tribinama za srpski tim\nNa ovogodišnjem „Tenkovskom biatlonu“ učestvuju 22 zemlje, a 12 ekipa će ići u polufinale.\nEkipa Vojske Srbije se nada da će obezbediti mesto među „12 veličanstvenih“, a po dosadašnjim rezultatima, srpski tenkisti su u ukupnom plasmanu sedmi.\n„Zadovoljni smo postignutim rezultatom u prvoj trci. Rezultati gađanja i vožnja su bili vrlo dobri. Sada sledi detaljna analiza i pripreme za narednu trku. Nemamo puno vremena i moramo ga iskoristiti na najbolji mogući način“, rekao je za Sputnjik zamenik rukovodioca ekipe, major Rade Adamović.\nTakmičenje „Tenkovski biatlon“ sastoji se iz tri faze: individualne trke, polufinalne štafetne trke i finalne štafetne trke.\nBiatlon podrazumeva takmičenje u kojem posade oklopnih vozila imaju zadatak da za što kraće vreme pređu određenu distancu, pravilno savladaju nekoliko protivtenkovskih prepreka i pogode određene ciljeve topom, spregnutim i protivavionskim mitraljezom.\n„Tenkovski biatlon“ se održava na vojnom poligonu „Alabino“ nedaleko od Moskve, i to je svojevrstan ispit veštine, brzine i preciznosti.\n© Sputnik / Olivera IkodinovićVeselje u srpkom timu na tribinama\nVeselje u srpkom timu na tribinama\nFinale „Tenkovskog biatlona“ zakazano je za 11. avgust, kada se završavaju 4. Međunarodne vojne igre na kojima učestvuje 189 ekipa iz 32 zemlje, koje se takmiče u 28 disciplina.\nNa ovogodišnjim Međunarodnim vojnim igrama pripadnici Vojske Srbije nadmeću se u tri discipline „Tenkovski biatlon“, „Snajperska granica“ i „Inžinjerijska formula“.


Solarni avion sutra završava put oko sveta\nSolarni avion Solar impuls 2 približava se Abu Dabiju, gde sutra u zoru završava put oko sveta bez kapljice goriva, što će biti prvi put da je ovakav poduhvat ostvaren.\nPilot Bertran Pikar (Bertrand Piccard), Švajcarac, trebalo bi ukoliko ne bude nepredvidjenih okolnosti, da prizemlji avion sutra u zoru na aerodrom Al-Baten blizu glavnog grada Ujedinjenih Arapskih Emirata, odakle je krenuo 9. Marta 2015. godine na pustolovinu od 42.000 kilometara bez kapljice goriva.\nAvion stiže iz Kaira gde je više od sedmice čekao povoljne klimatske uslove.\nPikar (58 godina) i 63-godišnji sunarodnik Andre Boršberg (Borschberg), koji su se smenjivali u avionu, predstaviće svoje iskustvo kao način da promovišu korišćenje obnovljivih energija na konferenciji za novinare koju organizuju zvaničnici Masdara, ekološkog grada koji se gradi u naftnom emiratu Abu Dabi, koji je i jedan od finansijera projekta.\nSolar impuls 2, težak 1,5 tona, a veliki kao avion boing 747, leteo je na prosečnom brzinom od 80 kilometara na čas zahvaljujući baterijama koje skladište sunčevu energiju uz pomoć 17.000 fotovoltaičnih ćelija na krilima.\n“Pokrenuo sam projekat @solarimpulse 2003. godine kako bih preneo poruku da se čistim energijama može ostvariti nemoguće”, naveo je Pikar na društvenoj mreži Tviter.\nObletanje oko sveta na najviše 8.500 metara visine trajalo je više od godinu dana i četiri meseca, a bilo je predviđeno da put traje pet meseci, od čega 25 dana leta.\nNakon Abu Dabija, sletao je u Omanu, Indiji, Birminiji, Kini, Japanu, a na Havajima je nepredvidjeno ostao nekoliko meseci iz tehničkih razloga, pre preletanja Severne Amerike, nakon čega je preleteo Atlantik, sleteo u Sevilju i 13. jula otišao u Kairo.\nBetran Pikar je prvi put put prešao Atlantik (6.765 kilometara), dok je Andre Boršberg ušao u legendu etapom iznad Pacifika, odnosno 8.924 kilometra za malo manje od pet dana i pet noći (od 28. juna do 3. jula 2015. godine), što je najduži samostalni let ikada ostvaren,\nDva Švajcarca smenjivala u pilotskoj kabini, kokpitu, od 3,8 kvadratnih metara bez klime i grejanja, a imali su maske za kiseonik za disanje i toalet.\nKabina je obložena izolacionom penom kako bi ublažila ekstremne temperature tokom leta, od minus 40 do plus 40 stepeni Celzijusa.\nZbog ovakvih uslova Andre Boršberg je rekao da je ljudski izazov bio veći od tehničkog.\n“Dremali smo po 20 minuta. Radili vežbe u kabini, po pola sata ujutru i popodne, inače nakon nekoliko dana ne bismo mogli da pokrećemo ruke i noge”, objasnio je Pikar novinarima u Kairu pre polaska za Abu Dabi.\n“Veoma skoro biće putnika u avionima na struju koji će se puniti na tlu”, smatra Pikar, koji smatra da će za putnike na solarnim avionima biti potrebno malo više čekanja.


Jirka ide na pozajmicu u niški Radnički, ali ne i Miloš Vulić na koga se ozbiljno računa u Zvezdi, potvrdio je Mrkela.\n- Jirka ide u Radnički, a velika verovatnoća da odlazi i Čaušić, ne mogu da otkrivam više. Ima dosta interesovanja i za Pavkova, videćemo u narednim dana šta će se desiti sa usmenim ponudama - rekao je Mrkela na stadionu "Rajko Mitić", gde je ovo četvrtka promovisan španski vezista Hose Alberto Kanjas.\n- U narednom periodu bi trebalo i njegov odlazak da se desi. Vulić je igrač Zvezde i ostaje, dosta očekujemo od njega - kazao je Mrkela i naglasio da je zadovoljan učinjenim u prelaznom roku i dolascima još Brazilca Zandera, Portugalca Tomanea i Radovana Pankova.\n- Dolasci su mogući samo u slučaju odlazaka na pojedinim mestima, gde bismo mogli da imamo problema.\nMrkela se dotakao i spekulacija da je pozvan iz FŠ da nasledi Darka Kovačevića na funkciji sportskog direktora.\n- Nisam pričao o tome. Drago mi je ako se interesuju, izuzetno cenim ljude iz FSS, tamo sam proveo sedam godina. Ipak, svi moji planovi usmereni su ka Zvezdi i kvalifikacijama za LŠ - zaključio je Mrkela.\nFudbaleri Crvene zvezde odmaraju tokom zimske pauze, a navijači mogu da se podsete najlepših momenata iz jesenjeg dela sezone.


Slijedi Festival Turskog filma | RTVZE\nFestival turskog filma održaće se u Zenici od 28. aprila do 2.maja u Multipleksu Ekran.Uz podršku Ministarstva kulture i turizma Republike Turske i njihove ambasade u Bosni i Hercegovini,biće ovo prva reprezentativna smotra turske kinematografije u Zenici a sedma u našoj zemlji.\nTurska kinematografija jedna je od jačih u svijetu a osim popularnih televizijskih serija,svake godine na tržište izbacuje vrhunske igrane filmove koji su nagrađivani na prestižnim filmskim festivalima.Festival turskog filma otvoren je juče u Sarajevu, kaže Nihat Gil,zamjenik podsekratra ministarstva kulture i turizma Republike Turske.\nRepriza ovog Festivala u Zenici,po riječima atašea za kulturu i turizam ambasade Turske u Sarajevu,Sonera Šahina,ponudiće šest filmova a biće otvorena istorijskim spektaklom „Fetih 1453“,jednom od najskupljih produkcija u turskoj kinematografiji.\nFestival turskog filma u Zenici dio je cjelovite kulturološke prezentacije Turske u BiH a čiji je povod 23. april.,Dan djeteta u Turskoj.Osim spektakla za najmlađe u Zeničkoj areni ona uključuje festival filma i nastup na međunarodnom sajmu knjige u Sarajevu.\nNa Velikoj sceni Bosanskog narodnog pozorišta u Zenici, u srijedu, 29. novembra održana je premijerna…\nIzvedena komedija “Sjajni momci”\nKomedija „Sjajni momci“ izvedena je sinoć u prepunoj velikoj sali Bosanskog narodnog pozorišta.Nakon punih devet…\nPočeo Festival “Ljetnje večeri Studio Teatra u Zenici”\nDuodramom „Partija remija“, Bosanskog narodnog pozorišta Zenica, sinoć je na Ljetnoj sceni Doma armije/Preporoda u…


NDBG: Tužilaštvu podnet predlog za utvrđivanje ništavosti ugovora o Beogradu na vodi | Autonomija\nNDBG: Tužilaštvu podnet predlog za utvrđivanje ništavosti ugovora o Beogradu na vodi\n"Srbija se potčinila volji investitora, prst u oko svima koji veruju u demokratičnost"\nInicijativa „Ne da(vi)mo Beograd“ uputila je danas Republičkom javnom tužilaštvu Predlog za podnošenje tužbe radi utvrđivanja ništavosti Ugovora o zajedničkom ulaganju u projekat „Beograd na vodi“, s predlogom za određivanje privremene mere.\n„Smatramo da je obaveza Republičkog javnog tužilaštva da ispita Ugovor o zajedničkom ulaganju u projekat ‘Beograd na vodi’ i da je obaveza javnih tužilaca, na čelu sa republičkom javnom tužiteljkom Zagorkom Dolovac, da stanu u zaštitu javnog interesa i u zaštitu svog interesa koji imaju kao građani države čije zakone delimo“, rekla je novinarima ispred Tužilaštva predstavnica Inicijative Ksenija Radovanović.\nOna je kazala da će Inicijativa, ako tužiteljka Dolovac ne bude prihvatila da razmotri njihov predlog podneti tužbu nadležnom sudu.\nInicijativa smatra da je Ugovor ništav jer odredbe Ugovora ne uzimaju u obzir stvarni obim ulaganja u projekat „Beograd na vodi“ i da su ulaganja Srbije daleko veća od ulaganja investitora.\nInicijativa smatra i da odredbe Ugovora ne pružaju garancije da će investitor izvršiti svoj deo obaveza, međutim investitoru garantuju profit, čak iako Ugovor bude raskinut njegovom krivicom.\nInicijaiva podseća da je Vlada Srbije Gradu Beogradu oduzela deo ovlašćenja i prenela ih na društvo „Beograd na vodi“.\nPredstavnici Inicijative negoduju i zbog toga što se Vlada Srbije obavezala da planove o uređenju obala Save menjanju po potrebama investitora, „isključujući pravo građana da donose odluke koje se tiču njihovog okruženja, i mišljenje struke“.\nInicijativa smatra da je Ugovor ništav i zbog toga što se Vlada obavezala da će Skupština Srbije donositi zakone koji treba da olakšaju izgradnju „Beograda na vodi“, a odbiti one koji tom projektu štete, što Inicijativa ocenjuje kao „potpunu kapitulaciju suvereniteta nad teritorijom glavnog grada“ na kojoj se gradi „Beograd na vodi“.\nInicijativa je danas najavila i da će organizovati protest 25. aprila, na dan kada je pre godinu dana, u izbornoj noći, porušeno više objekata u Savamali i kada su ljudi maltretirani, a policija nije reagovala na njihove pozive.\nPredstavnica inicijative Ljubica Slavković rekla je da je to noćno rušenje tema već godinu dana, a da se u ime projekta „Beograd na vodi“ Srbija, kao suverena država „potčinila volji investitora“, te danas na obali Save „niče prst u oko svima koji veruju u demokratičnost“.


Predsednik Džordž Buš: Od početka savezničke invazije poginulo oko 30.000 Iračana\nOdgovarajući na pitanja okupljenih na skupu koji je organizovao nevladin Savet za svetsku politiku, američki predsednik Džordž Buš procenio je da je oko 30.000 Iračana poginulo od 20. marta 2003. godine, kada je počela saveznička invazija na tu zemlju. Buš je u Filadelfiji, iskoristio priliku da, u trećem u nizu govora kojima detaljnije obrazlaže strategiju i politiku administracije prema Iraku, ohrabri Iračane pred parlamentarne izbore, zakazane za četvrtak 15. decembra.\n"Nijedan narod nije bez problema i odmah stigao do slobodnog, demokratskog društva. Protekle dve i po godine bile su period teške borbe, ali istovremeno i vreme velike nade i dostignuća iračkog naroda”, rekao je predsednik Buš u trećem uzastopnom govoru, kojim pokušava da povrati poljuljano poverenje američke javnosti za njegovu strategiju u Iraku.\nU svetlu sve češćih poziva na povlačenje američkih trupa iz Iraka, Buš je i danas ponovio da, kako je rekao “protiv terorizma u Iraku ne prihvata ništa izuzev apsolutne pobede".\nAmerički predsednik je rekao da je ostalo još mnogo neobabvljenog posla, ali da će – “zahvaljujući hrabrosti Iračana 2005. godina ostati upamćena kao prekretnica u iračkoj i bliskoistočnoj istoriji slobode."\nGovoreći o predstojećim izborima, Buš je rekao da će kada u četvrtak Iračani budu birali novu vladu to biti znak da se demokratija razvija uprkos terorističkom nasilju."\nOd američkog predsednika, učesnici tribine tražili su da objasni na koji je način rat u Iraku povezan sa teroritričkim napadima od 11. septembra 2001. Buš je kratko odgovorio da je Sadam Husein bio pretnja i da se verovalo da on raspolaže zabranjenim arsenalima.\nPredsednik Buš je ocenio i da strahovanja da će u Iraku izbiti građanski rat nisu opravdana jer su, kako je rekao, "nove iračke vlasti spremne da dijalogom i kompromisom reše i najkomplikovanija pitanja".\nJedan od najžešćih i najaktivijih kritičara politike Bušove administracije prema Iraku, demokratski kongresmen iz Pensilvanije, Džon Murta, danas je takođe boravio u Filadelfiji, gde je ponovio poziv da se američka vojska povuče iz Iraka.\nIstovremeno stotinjak demonstranata dočekalo je konvoj sa predsjedničkim automobilom anti-ratnim skandiranjem, zvižducima i parolama kojima se, između ostalog podseća, da je u protekle dve i po godine u Iraku poginulo više od dve hiljade američkih vojnika.


Vozovi iz Srbije uskoro će koristiti prugu Višegrad-Vardište | Palelive.com\nPočetna Regija Višegrad Vozovi iz Srbije uskoro će koristiti prugu Višegrad-Vardište\nVozovi iz Srbije uskoro će koristiti prugu Višegrad-Vardište\nVIŠEGRAD – Generalni direktor preduzeća “Željeznice Republike Srpske” Dragan Savanović najavio je da će 1. jula biti potpisan sporazum između željeznica Srpske i Srbije o korištenju uskotračne pruge Višegrad-Vardište, tako da će vozovi iz Srbije moći da dolaze fakultativno u Višegrad.\n“Nastojaćemo da, u saradnji sa kolegama iz Srbije, za početak ugovorimo najam lokomotive. Što se tiče turističke ponude, moramo dogovoriti radni sastanak kojem bi trebalo da prisustvuju predstavnici lokalne zajednice i željeznica Republike Srpske i Srbije”, naveo je Savanović.\n“Razgovarali smo o načinima da ovo odjeljenje bude otvoreno u Višegradu ili da se ovaj studijski program kompletno sa Pala prebaci u Višegrad”, rekao je Malešević i dodao da je na sastanku bilo riječi o mogućnosti otvaranja niže muzičke škole u Višegradu.\n“Opština Višegrad je zajedno sa Osnovnom školom `Vuk Karadžić` uputila inicijativu Ministarstvu i u narednom periodu ćemo vjerovatno dati saglasnost za otvaranje niže muzičke škole”, naveo je Malešević.\nPrethodni članakUhapšeno šest emigranata iz Pakistana\nNaredni članakAmputirci krenuli biciklima na Svetu goru


Rajaner: Ništa sumnjivo u avionu koji je sleteo u Minsk\nTanjug 23. maja 2021. 19:12\nDABLIN – Kompanija Rajaner saopštila je da ništa sumnjivo ni potencijalno opasno nije pronađeno u avionu koji je beloruska vazdušna kontrola pozvala danas da prinudno sleti na aerodrom u Minsku.\nPredsednik Belorusije Aleksandar Lukašenko naredio je da avion koji je leteo ka Litvaniji i, između ostalih putnika prevozio i Romana Protaševiča, mladog beloruskog opozicionog blogera, danas prinudno sleti na aerodrom u prestonici Belorusije, prenosi Rojters.\nBeloruski opozicioni aktivista Roman Protaševiča je uhapšen nakon sletanja aviona, a predsednik Litvanije Gitanas Nauzeda zatražio je od Belorusije da ga odmah oslobodi.\n„Pozivam NATO i saveznike u EU da neodložno reaguju na pretnju koju predstavlja beloruski režim za međunarodno civilno vazduhoplovstvo. Međunarodna zajednica mora odmah da odreaguje da se ovako nešto više ne bi ponovilo“, poručio je litvanski predsednik.\nKompanija Rajaner izvinila se svojim putnicima zbog kašnjenja ukazavši da je situacija „izvan kontrole kompanije“.


Vesti online / Vesti / Srbija / Udar na tajkune ili na Vučića?\nNikolić stavio veto na otimačinu\nSpornim zakonom bilo je predviđeno da država proda oko 60 vila koje su u državnom vlasništvu, a pravo preče kupovine bi imali trenutni zakupci koji su potpisali ugovor o korišćenju tih vila do 1. januara 2015. godine. Preduzeće Dipos, koje gazduje tim vilama, ne otkriva ko su zakupci.\nNikolić je svoj veto obrazložio rečima da je zakon protivustavan. Prvi razlog je što zakon omogućava kupovinu nepokretnosti samo onima koji su se nastanili u spornim nekretninama do 1. januara 2015. godine i to ostavlja mogućnost za malverzacije. I drugo, državnu imovinu bi trebalo da mogu da kupe svi, odnosno oni koji ponude najveću sumu, a ne trenutni stanari.\nU obrazloženju predsednik Republike Srbije ukazuje i na istoriju donošenja zakona, odnosno okolnosti koje su stvorile situaciju pogodnu za pljačku državne imovine.\n- Zakon ne uređuje na odgovarajući način prodaju određenih nepokretnosti. Između ostalog i zato što je u javnosti pre više od godinu dana bilo poznato da je u zakon pripremi i da treba uzimati u zakup određenu državnu imovinu, upravo onu koja je sada predmet prodaje - naveo je predsednik Nikolić.\nPara se na tajkune lepi\nPodrška od opozivije: Dragoslav Šumarac\nPristalice stava Nikolića ističu da je ovim postupkom predsednik sprečio tajkune i političare da kupuju državne stanove i vile po povlašćenim cenama. Identično mišljenje ima i Dragoslav Šumarac, iz opozicione Demokratske stranke, koji je oštro kritikovao zakon uoči izglasavanja. On je rekao da je zakon potpuno loš i nestručan i da predstavlja pljačku građana Srbije, jer je namera da se bogati još više obogate.\n- Predmet prodaje su uglavnom vile, stanovi i poslovni prostori koji su sada u nadležnost Diposa. Znamo da su to objekti na najboljim lokacijama, a zakupci su najbogatiji ljudi u Srbiji. Oni po zakonu kojeg je izglasala vladajuća većina jedini imaju pravo da kupe ove nepokretnosti. Svi drugi građani Srbije su neravnopravni i ne mogu konkurisati ako nisu sklopili ugovor o zakupu pre 1. januara 2015. godine - naveo je Šumarac.\nOn je ocenio da je taj zakon u suprotnosti sa Zakonom o javnoj svojini, u kojem se navodi da sve nepokretnosti i sva imovina Republike Srbije može da se otuđi javnim nadmetanjem ili aukcijom.\n- Mnogo nelogičnosti ima u ovom zakonu. Od toga da ne mogu da se prodaju legati, stanovi i poslovni prostor koji je predmet zakona o restituciji - naveo je Šumarac.\nU Mreži za restituciju su pohvalili potez predsednika Srbije.\n- To je dobra vest za državu, građane i dobra prilika da Vlada u konsultacijama sa javnošću napravi zakonska rešenja koja će obezbediti transparentan postupak gazdovanja imovinom i onemogućiti bilo koga da bude povlašćen - izjavio je Mile Antić, predsednik Mreže za restituciju.\nBranko Pavlović, bivši direktor Agencije za privatizaciju za "Vesti" kaže da je vrlo indikativno što se predsednik Republike suprotstavio skupštinskoj većini, koja je zapravo njegova stranka.\n- Ne kažem da predsednik jeste ili nije u pravu, ali smatram da je to retka ustavna situacija i da je na delu vrlo ozbiljna tenzija između predsednika Nikolića i premijera Vučića, kao i da između njih ne postoji komunikacija - kaže Pavlović.\nAdvokat Borivoje Borović podseća da Tomislav Nikolić prvi put vraća zakon na ponovno glasanje, ali da je to ranije činio i Boris Tadić.\n- Predsednik je odbio da potpiše zakon, jer smatra da nije u saglasnosti sa Ustavom. To je u redu, a možda je u pitanju samo paradiranje predsednika, vreme će pokazati - kaže Borović.\nVećina analitičara pak smatra da je u pitanju "lično peckanje" između predsednika i premijera.\n- Narod grca u bedi, nezaposlenost je svakim danom sve veća, a oni se svađaju. Oni optuže predsednika da gradi nelegalno, pa onda on njih da svojim političarima prodaju vile. Svi skupljaju poene, a pritom okreću glavu od teške situacije u Srbiji - kažu sociolozi.\nMinistar finansija Dušan Vujović obrazlažući sporni zakon rekao da se očekuje da će država prodajom nepokretnosti ostvariti prihod od oko 30 do 40 miliona evra, kao i da novac sigurno neće otići u tekuću potrošnju.\nOpozicija je kritikovala zakon, smatrajući da vlast prodajom nepokretnosti u državnom vlasništvu zapravo "prodaje porodično blago". Vile koje su obuhvaćene restitucijom i koje pripadaju diplomatsko konzularnim predstavništvima izuzete su od prodaje.\nSRBIJA Opozicija pohvalila predsednika Srbije\nPetak 07.08.2015. 19:03\nPetak 07.08.2015. 18:40\nPetak 07.08.2015. 20:18


Живот без насиља – Opština Rogatica\nOpšteŽivot bez nasilja\nPovodom obilježavanja 16 dana aktivizma, priključujemo se kampanji Gender centra Republike Srpske „Život bez nasilja“ sa ciljem da se što više žena i svih drugih žrtava porodičnog nasilja, upozna sa svojim pravima, ali i sa ciljem podizanja svijesti javnosti o nultoj toleranciji na nasilje i o važnosti prijavljivanja nadležnim institucijama.\nNasilje u porodici, kao i nasilje nad ženama uopšte, predstavljaju civilizacijski izazov svakog društva. Njegova specifičnost u odnosu na ostale oblike nasilja je ta što se uvijek pojavljuje u zoni privatnosti, najintimnijoj sferi života, u kojoj bi svako trebao da se osjeća sigurnim. Prema podacima posljednjeg istraživanja o rasprostranjenosti i karakteristikama nasilja prema ženama u Bosni i Hercegovini, 47,3% ispitanih žena u Republici Srpskoj je tokom svog života doživjelo neki oblik nasilja od 15. godine.\nSfera intimnih porodičnih i partnerskih odnosa je i dalje najnesigurnija za žene i djevojčice, jer su počinioci u većini slučajeva njihovi supruzi, očevi, partneri i drugi srodnici i bliska lica. Svi građani i građanke imaju obavezu da prijave nasilje u porodici ukoliko imaju neka saznanja.


Moskovske vlasti razvile mobilnu aplikaciju za pacijente koji se leče od virusa korona\nMoskovske vlasti su razvile mobilnu aplikaciju za pacijente koji se leče od virusa korona, a kompletna verzija će biti dostupna u četvrtak, izjavio je šef odeljenja za informacionu tehnologiju u gradskoj skupštini Eduard Lisenko.\nOn je objasnio da će aplikacija biti dostupna pacijentima koji su izabrali da se leče kod kuće i oni će biti u obavezi da potpišu odgovarajuću saglasnost.\n„Cilj je razumljiv, jer su to, zaista, slučajevi kod kojih je potvrđena dijagnoza Kovid-19. Glavni zadatak je da se zajedno s pacijentom potvrdi da neće izlaziti napolje. Za vreme boravka u kući, pomoću tehničkih sredstava i ove aplikacije, pacijentima će u potpunosti biti osigurana samodisciplina, a ostalim građanima će to biti znak da se režim samoizolacije poštuje“, naglasio je Lisenko.\nPodsetimo, ranije se u ruskim medijima pojavila informacija da je u cilju kontrole poštovanja Moskovljana režima samoizolacije, mobilna aplikacija „Socijalni monitoring“ dostupna za preuzimanje.


Od invazije SAD proizvodnja droge u Avganistanu skočila 50 puta - 29.05.2015, Sputnik Srbija\nProizvodnja droge u Avganistanu povećana je 50 puta i nastavlja da raste otkako je u zemlji 2001. godine pokrenuta vojna operacija pod vođstvom Sjedinjenih... 29.05.2015, Sputnik Srbija\nvesti, svet, avganistan, društvo\n13:12 29.05.2015 (Osveženo: 02:50 26.08.2021)\n„Proizvodnja droge u Avganistanu je veliki problem za Aziju, s obzirom na povećanje od 50 puta od 7. oktobra 2001. godine, kada su SAD započele operaciju ’Večna sloboda‘“, rekao je Ivanov.\nPrema Ivanovu, vodeći svetski stručnjaci su složni u proceni da će proizvodnja droge u zemlji i dalje da raste, osim ako međunarodna zajednica ne preduzme aktivne korake.\nDa se problem prodaje droge vrlo lako preliva na susedne zemlje i predstavlja veliki problem za čitav region ilustruje i činjenica da je prošle godine u borbama sa dilerima droge poginulo 3.000 iranskih graničara. Teheran je zato više nego zainteresovan za rešavanje ovog problema. Kao moguće rešenje situacije u Avganistanu, Vlada Irana vidi u dodatnom investiranju u poljoprivredu Avganistana.\nDržave koje su zaista zainteresovane za rešenje ovog gorućeg problema mogle bi da omoguće povoljne kredite i time stvore uslove za proizvodnju nekih drugih poljoprivednih kultura. Iran sada aktivno radi na tome i u redovnom je kontaktu sa Vladom Avganistana, ali je ovaj projekat nemoguće brzo realizovati. Osim toga Vlada Avganistana nije toliko ni politički ni ekonomski jaka da bi mogla sve samostalno da sprovede u delo.\n„Kao što je poznato, SAD i NATO su potrošili 7,8 milijardi dolara na borbu protiv uzgajanja maka i trgovine narkoticima u Avganistanu, ali proizvodnja nije smanjena, već je, naprotiv povećana“, naveo je on.\nOn je uveren da je učešće Avganistana na samitu šefova država organizacije ŠOS u ruskom gradu Ufi prilika da se uspostavi konstruktivni dijalog sa svim susedima Avganistana i to ne samo u oblasti ekonomije, već najpre u borbi protiv terorizma i trgovine drogom.


Stiglo 344.000 doza vakcina - Zdravlje Vodič | Vaš vodič kroz zdravstveni sistem Srbije\nKljučne su rana dijagnostika i terapija\nU Srbiju je stiglo prvih 344.000 doza vakcine protiv sezonskog gripa, a distribucija ka institutima i zavodima za javno zdravlje počinje danas, saopšteno je iz Republičkog fonda za zdravstveno osiguranje. Iz Republičkog fonda navode da je reč o četvorovalentnim vakcinama.\n– Celokupna količina stiže do srede, a nakon toga će biti isporučene i ka zdravstvenim ustanovama – stoji u saopštenju.\n“Broj ljudi koji bi trebalo da budu vakcinisani je blizu dva miliona. Nabavljeno je 347.000 hiljada, Torlak ima da isporuči najpre 150.000, pa još 100, te ćemo za sada ukupno imati oko 700.000 vakcina što je duplo više nego što se može očekivati,” rekao je ranije epidemiolog.


Potpuna zabrana pušenja je najbolja - National Geographic Srbija\n„Istraživanje pokazuje su pušači spremniji da smanje konzumiranje duvana ili da pokušaju da se odviknu ove štetne navike ukoliko je pušenje totalno zabranjeno u celoj kući, nego ukoliko je dozvoljeno samo u nekim njenim delovima.“ rekao je Vael K. Al-Delami, profesor i šef odeljenja za globalno zdravlje Odeljenja za porodicu i preventivnu medicinu Univerziteta u Kaliforniji, u San Dijegu.\n„Isto važi i za slučaj kada je pušenje zabranjeno u celom gradu. Zato je postojanje obe zabrane efikasnije.“\nAl-Delami kaže da nalazi podvlače značaj koji zabrana pušenja ima za javno zdravlje, kao način promene navika pušača i smanjenja konzumiranja duvana kako na individualnom, tako i na društenom nivou.\n„Kalifornija je prva država na svetu koja je uvela zabranu pušenja na javnim mestima 1994. godine i još uvek imamo prilike da vidimo pozitivne efekte te zabrane promenom društvenih normi i povećavanjem broja gradova i kuća u kojima je zabranjeno pušenje.“ rekao je on.\n„Ovi rezultati pružaju kvantitativni dokaz da su zabrane pušenja koje služe prvenstveno za zaštitu nepušača od rizika pasivnog pušenja, zapravo podsticaj za prestanak pušenja među pušačima u Kaliforniji. Oni podvlače potencijalnu vrednost povećanja nivoa zabrane pušenja i stvaranja pobedničkog ishoda za sve.“\nAl-Delami i njegove kolege ispitali su 1.718 pušača identifikovanih kao reprezentativni uzorak odrasle populacije u Kaliforniji.\nOni su ustanovili da je totalna zabrana pušenja u kići značajno povezana sa smanjenjem konzumiranja duvana i uspešnim prestankom pušenja, za razliku od parcijalnih zabrana. Slično, pušači koji žive u gradu gde je apsolutno zabranjeno pušenje, skloniji su da prekinu sa tom navikom, nego oni u mestima gde to nije slučaj.\nNaučnici su pronašli da su kućne zabrane efikasnije u smanjenju broja pušača među osobama od 65 godina i starije, kao i među ženama, dok su gradske zabrane značajno povezane sa pokušajima odvikavanja među muškarcima, ali ne i ženama. Totalne kućne zabrane su efikasnije u domaćinstvima bez dece, verovatno imajući u vidu želju za totalnim prestankom pušenja, kako se kasnija deca ne bi izložila pasivnom duvanskom dimu.\nPušenje Duvanski dim


ABA liga - Nema više fajnal-fora, igraće se plej-of! - Sportske.net\nABA liga - Nema više fajnal-fora, igraće se plej-of!\nOno što se i očekivalo, danas je i potvrđeno na zasedanju Skupštine ABA lige - od naredne sezone gledaćemo plej-of u borbi za titulu, umesto dosadašnjeg fajnal-fora.\nPosle dosta primedbi na sistem takmičenja ABA lige, po kome se za ekipe iz samog vrha tabele cela sezona svodila na samo jedan meč, a pogubnost takvog sistema na svojoj koži su nedavno najbolje osetili Partizan i Crvena zvezda Telekom, danas je i definitivno odlučeno da se u ABA ligi ukine fajnal-for, a da se već od nastupajuće sezone uvede plej-of u borbi za titulu.\nUkupno četiri najbolje ekipe učestvovaće u plej-ofu, koji će biti organizovan po sledećem principu - polufinalna serija igraće se na dve dobijene utakmice, a raspored domaćinstava biće po sistemu (1-1-1), dok će se finalna serija igrati na tri dobijene utakmice, po sistemu (2-2-1).\nNova sezona startovaće 4. oktobra 2014, a raspored utakmica biće objavljen 11. jula.\nDanašnja odluka ide u prilog ekipama koje će se plasirati među četiri najbolje u narednoj sezoni, ali ono što je nepovoljno, jeste još manje slobodnih termina za odigravanja utakmica u domaćim šampionatima. Sada nacionalni savezi treba da reše i taj problem...